Kineska ambasadorka: Nema malignog uticaja Kine na Srbiju - 09.01.2021, Sputnik Srbija\nKineska ambasadorka: Nema malignog uticaja Kine na Srbiju\nAmbasadorka Kine u Srbiji Čen Bo ne može, kako kaže, da prepozna maligni uticaj njene zemlje na Srbiju, o kome govori politički Zapad. Ona ističe da joj je teško... 09.01.2021, Sputnik Srbija\n"Kineska ambasadorka: Nema malignog uticaja Kine na Srbiju" Nepotrebno reći. Maligni uticaj dolazi od okupatora Srbije - germana i britona na provom mestu a onda i ostalih sa zapada. A od amerike i u prenosnom i u bukvalnom smislu - od osiromašenog uranijuma koga su posejali po Srbiji i okupiranom Kosovu.\n"dobar razvoj srpsko-kineskih odnosa prepreka ulasku Srbije u EU". Zapadu smeta razvoj Srbije ma sa kime Srbija sarađivala. U stvari, EU, kao germanskoj tvorevini, smeta samo postojanje Srbije a kamo li njen razvoj.\npolitika, vesti, kina, srbija, čen bo\n© Tanjug / DRAGAN KUJUNDZICAmbasadorka Kine u Srbiji Čen Bo\nAmbasadorka Kine u Srbiji Čen Bo ne može, kako kaže, da prepozna maligni uticaj njene zemlje na Srbiju, o kome govori politički Zapad. Ona ističe da joj je teško da razume da je dobar razvoj srpsko-kineskih odnosa prepreka ulasku Srbije u EU i navodi da je snažna i stabilna Evropa i u interesu Kine.\nČen Bo, u intervjuu za Tanjug, konstatuje da postoje određeni faktori koji ne žele dobar razvoj srpsko-kineskih odnosa, jer smatraju da to utiče na njihove interese u Srbiju. Napominje da razvoj odnosa Kine i Srbije nikada nije bio usmeren prema trećoj strani i da je očigledno da je saradnja ove dve zemlje doprinela razvoju Srbije.\nKako objašnjava, Kina nikada nije težila za uticajem na unutrašnju i spoljnu politiku Srbije, uvek je poštovala izbor Srbije za njenu pridruživanje EU, a uz to, konstatuje ona, mnoge države članice EU imaju daleko veći obim saradnje sa Kinom u odnosu na Srbiju.\n„Saradnja Kine i Srbije je obostrano korisna i u skladu sa interesima i željama naša dva naroda. Uverena sam da ovi faktori neće imati veliki uticaj na odnose naše dve strane“, navodi Čen Bo.\nPandemija najveći izazov\nNa pitanje šta vidi kao ključni izazov u daljem razvoju srpsko-kineskih odnosa, kineska ambasadorka u Beogradu odgovara da je trenutno najveći izazov pandemija.\n„Ona je uticala na brzinu i na dinamiku realizacije projekata u okviru naše saradnje, kao i na razmenu ljudi i komunikaciju licem u lice“, kazala je Čen.\nRusija i Kina najveći prijatelji, Kosovo najvažnije: Istraživanje šta Srbi misle o spoljnoj politici\n20 Novembar 2020, 21:16\nDrugi je, dodaje, kako produbiti međusobnu saradnju, podstaći njen kvalitet i efikasnosti, a u interesu razvojnih potreba dve strane, s obzirom i na postojanje, kako kaže, nekih faktora koji ne žele dobar i dalji razvoj kinesko-srpskih odnosa uvereni da to utiče na njihove interese u Srbiji.\n„Iz perspektive prijateljstva i saradnje mogu da kažem da uticaj i Kine i Srbije zaista vremenom sve više raste“, navodi Čen Bo i dodaje da iz dana u dan sve više Srba želi što više da sazna o Kini, kineskoj kulturi, istoriji, jeziku, pa čak i o kineskoj kuhinji, te da sve više ljudi postaju korisnici srpsko-kineske saradnje.\nSaradnja Kine i Srbije, dodaje ona, sve više doprinosi i razvoju Srbije u različitim oblastima.\n„S druge strane situacija je ista. Uticaj Srbije u Kini vremenom takođe raste. Broj univerziteta u Kini koji nude predmete na srpskom jeziku se povećao sa jednog na sedam u proteklih nekoliko godina", objašnjava Bo.\nOna naglašava da je sveobuhvatno strateško partnerstvo Kine i Srbije izdržalo iskušenja pandemije i očuvalo trend razvoja i napretka.\n19 Oktobar 2020, 10:42\n„Kina i Srbija se međusobno podržavaju i zajednički bore protiv epidemije čime smo dokazali da smo čelični prijatelji. Aktivno unapređujemo našu saradnju i ona je u mnogim oblastima poput izgradnje infrastrukture, ekonomije, trgovine, telekomunikacije i visokih tehnologija ostvarila značajne rezultate što je pomoglo u ekonomskom oporavku naše dve zemlje i potvrdilo da su Srbija i Kina pouzdan partneri", objašnjava Čen Bo.\nAmbasadorka Kine je pohvalila srpske vlasti za velike napore u borbi protiv pandemije i dodala da su ona lično i njene kolege imali intenzivnu komunikaciju u borbi protiv virusa i sa predsednikom Srbije, premijerom, ministrima, medicinskim stručnjacima, ali i sa privrednicima.\n„Srpska strana na vreme je osigurala veliku količinu medicinskog materijala i opreme, izgradila nove laboratorije i bolnice i povećala kapacitete za testiranje, za lečenje ove bolesti, a sada i vakcinisanje“, kaže ona.\nSprska strana, naglašava Čen, drži se principa život pre svega, a stopa smrtnosti od korone u Srbiju je i dalje ispod jedan odsto.\n„Ovo je za ceo svet izuzetan rezultat, a dok se bori protiv epidemije, srpska strana takođe održava i ekonomski i socijalni razvoj i osigurava zaposlenost. Sve ove rezultate nije lako postignuti“, zaključila je Čen Bo.\nKina donirala više od 10 miliona dinara za tri opštine u Srbiji\nAna Brnabić: Sa „Huavejem“ ne radimo samo na 5G mreži\n9 Januar, 16:416\n9 Januar, 16:435


Dodik i RS ugrožavaju mir u Bosni i regionu – DnevniZurnal\nDodik i RS ugrožavaju mir u Bosni i regionu\nby admin 02/11/2021, 13:36 1.2k Views\nVisoki predstavnik u BiH Kristijan Šmit ocenio je da Republika Srpska (RS), na čijem čelu je Savez nezavisnih socijaldemokrata (SNSD) Milorada Dodika, ugrožava mir i stabilnost, ne samo u toj zemlji, već i u regionu.\n„Bosna i Hercegovina se suočava s najvećom egzistencijalnom pretnjom posleratnog perioda“, naveo je Šmit u svom izveštaju Savetu bezbednosti UN o stanju u BiH.\nOn je upozorio da to može voditi ka poništenju Dejtonskog mirovnog sporazuma, ako međunarodna zajednica ne bude reagovala na poteze Dodika i SNSD koji ga ugrožavaju.\nSarajevski portal Klix, koji je preneo delove izveštaja Visokog predstavnika, navodi da je Dodik u izveštaju spomenut čak 61 put i da je okarakterisan kao glavna pretnja po stabilnost Bosne i Hercegovine.\nŠmit je dalje ocenio da vrhunac krize predstavlja Dodikov poziv da se Republika Srpska jednostrano povuče iz ranije postignutih sporazuma o prenosu entitetskih nadležnosti na državu u oblastima odbrane, indirektnih poreza i Visokog sudskog i tužilačkog saveta (VSTS), i da se entitetu vrate ono za šta Dodik tvrdi da su uzurpirane ustavne nadležnosti u oblasti državnog pravosuđa, sprovođenja zakona i obaveštajnih službi.\n„On (Dodik) je najavio izradu nacrta novog Ustava RS i odbacivanje svih ‘nezakonito nametnutih odluka i zakona od visokih predstavnika’“, navodi se u izveštaju.\nŠmit je upozorio da bi Dodikovi najavljeni planovi značili povlačenje pripadnika Oružanih snaga BiH koje borave u RS, preuzimanje objekata OS BiH na teritoriji RS-a i uspostavljanje Vojske RS, koju bi navodno činili pripadnici vojske koji su povuku iz OS BiH.\n„Potez bi vratio sat unazad 15 godina samo u oblasti reforme odbrane, pa čak i dalje u uslovima izgradnje poverenja i bezbednosti. To bi takođe značilo i povlačenje entiteta iz Uprave za indirektno oporezivanje, VSTS, Državne agencije za istrage i zaštitu (SIPA), Obaveštajno bezbednosne agencije (OSA), uz mere sprečavanja tih institucija da deluju na teritoriji RS“, navedeno je u izveštaju.\nŠmit je naveo da ovaj poteze Dodik naziva povratkom na „izvorni Dejton“, naglašavajući da je to politički pogrešan naziv zasnovan na pogrešnim tumačenjima Ustava BiH.\nPrema njegovim rečima, u praksi to znači da Dodikova politika ima za cilj da poništi mnoge teško stečene reforme u posljednjih 26 godina, a ne striktno pridržavanje Dejtonskog sporazuma.\n„Ukratko, Dodik želi da povuče RS iz ustavnog poretka koji je uspostavljen prema Aneksu 4 Opšteg okvirnog sporazuma za mir i da se odustane od civilne implementacije Sporazuma navedenom u Aneksu 10“, dodao je Visoki predstavnik u BiH.\nOn je istakao da je sve to jednako otcepljenju bez proglašavanja.\n„Jednostrano povlačenje bilo kog entiteta iz uspostavljenih državnih institucija, što prema sadašnjim zakonima nije moguće, prema ustavnom okviru bi dovelo do kolapsa tih institucija, a na kraju potkopavaju sposobnost države da funkcionirše i izvršava svoje ustavne odgovornosti“, naveo je Šmit.\nOn u izveštaju navodi da je nedavno Dodik otkrio svoj cilj – „nezavisna RS unutar dejtonske BiH“, dok su opozicione stranke u RS ocenile da je ovo opasan put, ne samo za BiH, već i za RS, s ozbirom na to da entiteti pravno postoje samo na osnovu Ustava BiH i nemaju pravo da se odvoje od BiH.\nŠmit je konstatovao da su državne institucije u BiH paralizovane još od juna, kada su sve stranke u RS odlučile da se povuku iz državnih institucija, što je bio odgovor na odluku bivšeg Visokog predstavnika Valentina Incka da nametne zakon o zabrani negiranja genocida.\nOn je dalje obavestio Savet bezbednosti UN da je Dodik, mada je nedavno izjavio da njegove akcije nisu usmerene na izazivanje sukoba, istovremeno upozorio da svaki pokušaj rušenja pravosudnih institucija na državnom nivou ili agencija za provodjenje zakona bio dočekan silom.\n„Rekao je da ako NATO interveniše, RS će tražiti pomoć neimenovanih ‘prijatelja’ za koje tvrdi da su ga uverili na njihovu spremnost u tom pogledu“, naveo je Šmit u izveštaju.\nOn je istakao da, kao visoki predstavnik i konačni tumač Dejtonskog sporazuma, smatra da vlasti RS već ozbiljno krše mirovni sporazum i da su ga spremne dalje kršiti, „potencijalno uzrokujući nepopravljivu štetu“.\n„Ako neosporno uspeju u ovom poduhvatu, vlasti RS bi uspostavile novi ustavni i pravni okvir kojim se RS uklanja iz dejtonske arhitekture, posebno iz ustavnog poretka BiH, koji je sinonim za secesiju. Ignorisanje ili umanjivanje važnosti ovakvog stanja stvari – moglo bi imati opasne implikacije za region i šire“, upozorio je Šmit.\nOn je ukazao da u BiH nije „problematična“ RS, već da problemi postoje i u Federaciji BiH.\nNaveo je da ni tri pune godine od opštih izbora 2018. goidne nije formirana Vlada Federacije BiH, kao i da se teško postiže dogovor u vezi sa izmenama Izbornog zakona.\nSrpski član Predsedništva BiH Milorad Dodik juče je izjavio da u Savetu bezbednosti UN neće biti usvojen izveštaj Visokog predstavnika Kristijana Šmita o situaciji u BiH, ocenivši da se radi o „propagandnom pamfletu“.\n„Šmit je postao sluga bošnjačkog nacionalizma koji vri od mrženje prema drugima. BiH nema visokog predstavnika i on više nije ni u pokušaju. Ono što je napisao u izveštaju ga apsolutno diskvalifikuje u bilo kakvom razgovoru, pa taman ga sutra u Savetu bezbednosti UN i imenovali za Visokog predstavnika“, rekao je on.


Neđić: Mlađi smo, ali to je motiv više\nCrvena zvezda će u sredu od 16 časova i 30 minuta dočekati ekipu Empolija u okviru drugog kola Lige šampiona za mlade, a šef stručnog štaba naših bisera Marko Neđić ne želi da odstupi od napadačkog fudbala i pristupa na koji su naučeni naši biseri, uprkos tome što je preko puta ekipa koja je jedan od favorita za osvajanje čitavog takmičenja.\n- Mi smo Zvezda i idemo na pobedu protiv svakog protivnika, bez obzira na to ko je rival. Neće biti realan odnos snaga, jer oni imaju trojicu fudbalera rođenih 2002. godine u startnoj postavi, a mi dečake rođene 2005. godine, velika je to razlika, tri godine... Probaćemo da na mešavinu individualnog kvaliteta i timske igre i zajedništva uspemo da ih nadigramo. Domaćini smo i to je veoma važan faktor i veliki motiv za decu da se pokažu, kao i ta razlika u godinama. Nadam se da će biti još više ljudi na tribinama nego protiv Sent Patrika, mnogo je momcima značila podrška - počeo je Neđić.\nSa rivalom koji je u sezoni za nama u potpunosti izdominirao u italijanskoj Primaveri - Empolijem, Neđić i njegov stručni štab su veoma dobro upoznati.\n- Primavera je po kvalitetu kao Prva liga Srbije, a oni su je prošle godine osvojili i uz to imali igrača koji je proglašen za najboljeg u prvenstvu. Zaista je reč oo dobroj ekipi, gledali smo ih i protiv Domžala, ali šta da se radi, idemo hrabro i ne odstupamo od naše igre. Naravno, videćemo koliko će nam oni to dozvoliti, ali svi imamo na umu to da moramo da pokažemo pravu Zvezdu u Evropi. Tako da, napadački ćemo izaći u sredu, možda malo na drugačiji način, igraćemo više direktnije. Verujem u moje igrače, ovo im je sjajna prilika da se dokažu i pokažu - zaključio je Neđić.\nDirektan prenos utakmice bićete u prilici da gledate na Zvezda TV-u.


Robert de Niro, zaljubljenik u Srbiju Prolog\nSlavni holivudski glumac Robert de Niro nikada nije krio svoju naklonost prema Srbiji i srpskom narodu, te ne čudi da je čak jednom prilikom izjavio da veruje da ima srpske pretke. Iako ga je posao kojim se bavi naveo i u naše krajeve, malo kome je poznato da je De Niro i pre svog slavnog života putovao kroz našu zemlju, gde se upoznao sa delićem srpske tradicije i kulture.\nDavne 1967. godine Robert de Niro bio je samo anonimni student, koji se upustio u avanturu, putujući autostopom kroz Evropu do Bliskog Istoka. Dok je putovao ka Makedoniji, našao se u selu Čokot, u blizini Niša. Iako se kroz medije provlače razne verzije priče o tome šta je radio i ko ga je ugostio dok je bio u našoj zemlji, ono što se sigurno zna je da je De Niro, iskusio veliki broj čari južne Srbije. Naime, glumac je u Čokotu prenoćio kod jednog od meštana tog sela, gde je bio primljen sa velikom pažnjom i poštovanjem. Sutradan je na sopstveno insistiranje zajedno sa svojim domaćinima brao paradajz, koji je kasnije prevozio na pijacu u zaprežnim kolima i tamo ga prodavao. Govori se da se nakon godinu dana ponovo vratio u selo, kako bi potražio pomoć od svojih poznanika, jer je prethodno bio opljačkan.\nMožda ovo rano iskustvo života u Čokotu nije jedini razlog zbog kojeg jedan od najvećih imena današnje kinematografije voli Srbiju, ali svakako predstavlja važan deo u njegovom upoznavanju naše zemlje. Meštani Čokota više puta su izrazili želju da ponovo vide svog nekadašnjeg gosta i nadaju se da će imati priliku da mu pokažu ostale srpske običaje.\nZanimljivo je da se u blizini Banje Koviljače, na obali Drine, nalazi etno selo „Sunčana reka“, čije jedno naselje nosi ime Robert de Niro, kao i da je glumac svojoj ćerki dao ime Drina nakon što je sa oduševljenjem pročitao knjigu našeg nobelovca Ive Andrića „Na Drini ćuprija“. De Niro je i veliki navijač najboljeg srpskog sportiste, Novaka Đokovića.\nAutor teksta: Milica Milijanović (Portal Mladi)\nBrooklyn (2015) vs. Carol (2015): Njujork, moda 50-ih i klasne razlike


- Puna integracija država Zapadnog Balkana u EU ostaje ključni faktor za budućnost i stabilizaciju regiona, ali je i za EU od ogromnog strateškog značaja. Ovo putovanje je naš izraz solidarnosti. Destinacije su svesno izabrane. Zapadni Balkan je region našeg težišta i veliki prioritet austrijske spoljne politike. Austrija je te zemlje i tokom krize preko mehanizma civilne zaštite već pomogla medicinskim sredstvima - najavili su ministri uoči posete.\n- Ministrima je bilo važno da prvo putovanja preduzmu u te tri države i još jednom dokažu da je Austrija podržavalac regiona na evropskom putu. Oba ministra dele stav da je EU nepotpuna sve dok sve države Zapadnog Balkana ne budu njen deo - objasnio je Blumental.\n- Lični razgovor ne može da zameni video konferenciju. Ministri će još jednom pokazati solidarnost sa zemljama Zapadnog Balkana - rekao je Blumental i najavio da će ministri u jednom danu posetiti najpre Tiranu, zatim Beograd, a potom Prištinu.\nEdštadler i Šalenberg će svojim sagovornicima, u Srbiji Dačiću i Joksimović, u Albaniji ministru Gentu Ccakaju, a u Prištini Glauku Konjufci i Bljerimu Reki, preneti da mogu i dalje računati na austrijsku podršku na njihovom evropskom putu.\n- Evropa je nepotpuna sve dok države Zapadnog Balkana ne budu deo EU - poručuju oni.\n- Solidarnost Austrije sa državama Zapadnog Balkana i tokom kriznog vremena nije prekidana. Najveća moguća stabilnost i bezbednost u susednim zemljama u Jugoistočnoj Evropi je u našem interesu - naglašava Šalenberg.\nMinistri će se po povratku u Beč na aerodromu podvrgnuti korona virus testu\n- U našoj je odgovornosti da podstaknemo pristupni proces i tom regionu ponudimo verodostojnu evropsku perspektivu - poručuje Edštadler.\nMediji: Izaslanici Merkel i Makrona naredne nedelje STIŽU U PRIŠTINU


usaid - Dnevni list Danas\nPočetna » usaid\nPredsednik Udruženja građana „CarGo“ Aleksandar Vučić rekao je danas pomoćniku direktora USAID za Evropu i Evroaziju Broku Birmanu da je CarGo primer kako se ugrožavaju prava na udruživanje i na rad, saopštilo je to udruženje.\nŠabac: Vlast po meri građana\nGradonačelnik Šapca Nebojša Zelenović potpisao je sa Agencijom Sjedinjenih Američkih Država za međunarodni razvoj (USAID) sporazum o saradnji u oblasti smanjenja korupcije kroz jačanje transparentnosti, odgovornosti i učešća građana u donošenju odluka.\nPiše: D. E. 19. 11. 2018.\nĐorđević: Uspostavljanje socijalne pravde jedno je od temeljnih vrednosti Vlade\nDirektor Misije Američke agencije za međunarodni razvoj (USAID) Majk de la Rosa izjavio je danas da su Amerikanci prošle godine dali 410 milijardi dolara u dobrotvorne svrhe, a 70 odsto tog novca je došlo od pojedinaca, dok je u Srbiji taj iznos bio oko 32 miliona dolara, uprkos obeshrabrujućem zakonodavnom okviru.\nJoksimović: SAD nastavlja da podstiče uvođenje evropskih normi\nMinistarka za evropske integracije Jadranka Joksimović razgovarala je sa direktorom USAID u Srbiji Majkom de la Rosom o razvojnoj pomoći i bespovratnim sredstvima kojima će Sjedinjene Države nastaviti da podstiču uvođenje evropskih normi u našoj državi.\nTakmičenja najboljih učeničkih kompanija Evrope od 17. jula u Beogradu\nSrbija će po prvi put biti domaćin Takmičenja najboljih učeničkih kompanija Evrope na kome će učestvovati 39 učeničkih kompanija iz 37 zemalja, a koje se održava 17. i 18. jula u Beogradu..\nDonacijom obnovljen vrtić u Bašaidu\nDeca predškolskog uzrasta iz Bašaida i iz Prihvatnog centra za izbeglice i migrante iz Kikinde sada imaju renoviran, savremen i siguran prostor za igru i učenje.\nKuburović: Uspešno sa USAID\nMinistarka pravde Nela Kuburović razgovarala je danas sa direktorkom USAID u Srbiji Azom El-Abd o nastavku saradnje i novim zajedničkim projektima, uz saglasnost da je dosadašnja saradnja bila veoma uspešna i da je najbolji primer za to USAID Projekat za reformu pravosuđa i odgovornu vlast JRGA, koji je zatvoren oktobra 2016. godine.


Vesti - U Smederevu predstavljen projekat „Upravljanje imovinom za buduće korisnike“ SKGO - Vesti detaljno\nU Smederevu predstavljen projekat „Upravljanje imovinom za buduće korisnike“\nU Smederevu je 28. januara predstavljen projekat „Upravljanje imovinom za buduće korisnike“ koji se realizuje u okviru grant šeme Programa Exchange 5, koji finansira Evropska unija. Projekat realizuje grad Smederevo u partnerstvu sa opštinama Žabari i Malo Crniće. Vrednost projekta je 174.500 evra, a cilj je jačanje kapaciteta za bolje upravljanje imovinom i uspešniji lokalni ekonomski razvoj.\n„Glavni posao lokalnih samouprava je da odvoje javnu od privatne imovine, a onda da svim korisnicima obezbede odgovarajuće usluge“, naglasio je dr Ivan Bošnjak, državni sekretar u Ministarstvu državne uprave i lokalne samouprave. On je istakao značaj popisa u cilju znatno kvalitetnije brige o imovini lokalne samouprave, koja će na ovaj način obezbediti njeno stavljanje u funkciju razvoja.\n„Republika Srbija se sprema da lokalnim samoupravama u narednom investicionom ciklusu pomogne, ali je neophodno da oko svega ono što se tiče dozvola, uređenja prostora i vlasništva, odgovornost preuzme lokalna administracija“, rekao je Bošnjak.\nGradonačelnica Smedereva dr Jasna Avramović je izjavila da će u narednom periodu oko 4000 objekata biti uknjiženo u vlasništvo Grada, čime će biti uvećana vrednost imovine lokalne samouprave. „Na taj način ćemo biti u prilici da se brinemo o tim objektima, kako putevima i infrastrukturi, tako i o zgradama, ali i da konkurišemo za dobijanje sredstava iz različitih fondova za njihovo održavanje“, naglasila je Avramović.\nGradonačelnica Avramović se zahvalila Evropskoj uniji, Ministarstvu državne samouprave i lokalne samouprave i Stalnoj konferenciji gradova i opština na podršci u realizaciji projekta, u okviru koga je nabavljena IT oprema, neophodan softver, ali i organizovana edukacija za zaposlene u gradskoj upravi kako bi posao popisa kvalitetno završili.\nMališa Antonijević, predsednik opštine Malo Crniće istakao je značaj projekta, i da će njegovom realizacijom opština konačno ima pravi uvid u strukturu imovine kojom raspolaže i stvoriti uslove za domaćinsko poslovanje.\nMenadžerka Programa Exchange 5 ispred SKGO kao partnera u sprovođenju grant šeme Milena Radomirović, ukazala je da oblast upravljanja javnom imovinom, i to prvo sprovođenje kompletnog popisa i upisa jedinica imovine, a zatim i odlučivanje o raspolaganju imovinom LS, predstavlja jedan od preduslova lokalnog ekonomskog razvoja.\n„Iako nisu naročito vidljive, aktivnosti u ovom domenu izrazito su zahtevne za lokalnu administraciju, a i srazmerno tome značajne kako za unapređenje postojećeg investicionog ambijenta, tako i za perspektivu budućeg korišćenja evropskih strukturnih i investicionih fondova“, izjavila je Radomirović.\nProjekat „Upravljanje imovinom za buduće korisnike“ se realizuje u okviru Programa Exchange 5, koji finansira Evropska unija iz alokacije za IPA 2014, a sprovodi Ministarstvo državne uprave i lokalne samouprave (MDULS) u saradnji sa Stalnom konferencijom gradova i opština (SKGO) kao implementacionim partnerom. Telo za ugovaranje svih projekata grant šeme je Ministarstvo finansija, odnosno Sektor za ugovaranje i finansiranje programa iz sredstava Evropske unije (CFCU).


Tvrđava na Banjici - Grad Prijepolje\nGrad Prijepolje > Vesti > Vesti > Tvrđava na Banjici\nTvrđava na Banjici\nponedeljak, 08. apr 2013, 20:20 – 20:41\nRad nije poražen na na Banjici punih godinu dana! „Banjički azuri“ ove sezone\nna svom terenu zabeležili šest pobeda i dva nerešena rezultata.\nFudbaleri Rada nisu izgubili na svom stadionu na Banjici punih godinu dana, a kapiten tima Uroš Vitas kazao je da želi da odbrana nastavi u istom stilu, ali i da popravi utisak izdanja u Jagodini.\nRad je poslednji put izgubio na Banjici 14. aprila 2012. godine, kada je Spartak iz Subotice slavio sa 2:1. „Banjički azuri“ su ove sezone na Banjici zabeležili šest pobeda i dva nerešena rezultata.\n„Građevinari“ su pretrpeli poraz od Partizana 20. oktobra u devetom kolu, ali su tada igrali na stadionu Obilića na Vračaru, koji banjička publika bojkotuje.\n„Isključivo smo koncentrisani na sledeće dve utakmice, protiv Spartaka i OFK Beograda. Želimo da popravimo utisak iz Jagodine (0:3)… Jasno je da je odbrana bila na nivou do sada kod kuće i želimo da u sledeća dva meča nastavimo taj trend. Poštujemo rivale, ali želimo da se iskupimo navijačima i da ponovo budemo kandidati za vodeća mesta na tabeli“, rekao je Vitas.\nRad je poslednji put na Banjici primio gol 3. novembra, kada je odigrao sa Vojvodinom 1:1. „Građevinari“ cele sezone na Banjici nisu primili gol iz igre.


mesečni horoskop za novembar 2018 Archives - Mesečni Horoskop za novembar 2019.\n15. oktobra 2019. in Astrologija // Venera u Škorpiji u sekstilu sa Saturnom u Jarcu\n15. oktobra 2019. in Astrologija // Spiritualne životinje po horoskopu\n21. septembra 2019. in Mesečni horoskop // Mesečni horoskop za oktobar 2019.\n21. septembra 2019. in Mesečni horoskop // Ovan – mesečni horoskop za oktobar 2019.\n21. septembra 2019. in Mesečni horoskop // Bik – mesečni horoskop za oktobar 2019.\nHome » mesečni horoskop za novembar 2018\nmesečni horoskop za novembar 2018\n17. oktobra 2018. // 0 komentara\nNaš poznati i iskusni astrolog Igor Pavluković pripremio vam je analizu nebeskih dešavanja tokom novembra meseca 2018.! Izaberite vaš horoskopski znak, i pogledajte detaljan mesečni horoskop za novembar 2018. Ovan ...[Pročitajte ceo članak]\nMesečni horoskop za novembar 2018. za sve Ovnove POSAO Poslovne prognoze za novembar 2018. Dragi Ovnovi, Prva dekada novembra će biti relativno mirna i moći ćete da bez većih teškoća i zastoja ostvarujete ...[Pročitajte ceo članak]\nBik – mesečni horoskop za novembar 2018.\nMesečni horoskop za oktobar 2018. za sve Bikove POSAO Poslovne prognoze za oktobar 2018. Dragi Bikovi, Prva dekada novembra donosi vam uspeh u javnosti. Poboljšaćete i učvrstiti odnose da poslovnim partnerim i ...[Pročitajte ceo članak]\nBlizanci – mesečni horoskop za novembar 2018.\nMesečni horoskop za novembar 2018. za sve Blizance POSAO Poslovne prognoze za novembar 2018. Dragi Blizanci, Sunce će 6. novembra praviti trigon sa Neptunom koji se nalazi u vašem polju posla i karijere. Imaćete ...[Pročitajte ceo članak]\nRak – mesečni horoskop za novembar 2018.\nMesečni horoskop za novembar 2018. za sve Rakove POSAO Poslovne prognoze za novembar 2018. Dragi Rakovi, Uran će 6. novembra da se retrogradno vrati u znak Ovna i vaše polje posla i karijere što će dovesti do ...[Pročitajte ceo članak]\nLav – mesečni horoskop za novembar 2018.\nMesečni horoskop za novembar 2018. za sve Lavove! POSAO Poslovne prognoze za novembar 2018. Dragi Lavovi, Sunce, vaš vladar, praviće 6. novembra trigon sa Neptunom koji se nalazi u vašem polju javnosti, što će vam ...[Pročitajte ceo članak]\nDevica – mesečni horoskop za novembar 2018.\nMesečni horoskop za novembar 2018. za sve Device! POSAO Poslovne prognoze za novembar 2018. Drage Device, Sunce će praviti trigon sa Neptunom 6. novembra i doneće vam korist od saradnje sa jednom osobom na položaju ...[Pročitajte ceo članak]\nVaga – mesečni horoskop za novembar 2018.\nMesečni horoskop za novembar 2018. za sve Vage! POSAO Poslovne prognoze za novembar 2018. Drage Vage, Sunce će 6. novembra praviti trigon ka Neptunu. Imaćete dobar osećaj kako da pribavite neophodna sredstva koja ...[Pročitajte ceo članak]\nŠkorpija – mesečni horoskop za novembar 2018.\nMesečni horoskop za novembar 2018. za sve Škorpije! POSAO Poslovne prognoze za novembar 2018. Dragi Škorpioni, Sunce će praviti trigon sa Neptunom 6. novembra. Imaćete dobar osećaj kako da prihvatite jedan rizik u ...[Pročitajte ceo članak]\nStrelac – mesečni horoskop za novembar 2018.\nMesečni horoskop za novembar 2018. za sve Strelčeve! POSAO Poslovne prognoze za novembar 2018. Dragi Strelčevi, Uran se 6. novembra retrogradno vraća u znak Ovna i upozorava vas da nije poželjno da ulazite u ...[Pročitajte ceo članak]\nJarac – mesečni horoskop za novembar 2018.\nMesečni horoskop za novembar 2018. za sve Jarčeve! POSAO Poslovne prognoze za novembar 2018. Dragi Jarčevi, Sunce će 6. novembra praviti trigon sa Neptunom i olakšaće vam saradnju i dogovore sa saradnicima. ...[Pročitajte ceo članak]\nVodolija – mesečni horoskop za novembar 2018.\nMesečni horoskop za novembar 2018. za sve Vodolije! POSAO Poslovne prognoze za novembar 2018. Drage Vodolije, Sunce koje prolazi kroz vaše polje posla i karijere će 6. novembra praviti trigon sa Neptunom. Imaćete ...[Pročitajte ceo članak]\nRibe – mesečni horoskop za novembar 2018.\nMesečni horoskop za novembar 2018. za sve Ribe! POSAO Poslovne prognoze za novembar 2018. Drage Ribe, Sunce će 6. novembra praviti trigon sa Neptunom koji se nalazi u vašem znaku. Pokazaćete u najboljem svetlu svoje ...[Pročitajte ceo članak]\nVenera u Škorpiji u sekstilu sa Saturnom u Jarcu\nSpiritualne životinje po horoskopu\nOvan – mesečni horoskop za oktobar 2019.\nBik – mesečni horoskop za oktobar 2019.\nBlizanci – mesečni horoskop za oktobar 2019.\nRak – mesečni horoskop za oktobar 2019.\nLav – mesečni horoskop za oktobar 2019.\nDevica – mesečni horoskop za oktobar 2019.\nVaga – mesečni horoskop za oktobar 2019.\nStrelac – mesečni horoskop za oktobar 2019.\nJarac – mesečni horoskop za oktobar 2019.\nVodolija – mesečni horoskop za oktobar 2019.\nRibe – mesečni horoskop za oktobar 2019.\nOvan – godišnji horoskop za 2019.\nBik – godišnji horoskop za 2019.\nBlizanci – godišnji horoskop za 2019.\nRak – godišnji horoskop za 2019.\nLav – godišnji horoskop za 2019.\nDevica – godišnji horoskop za 2019.\nVaga – godišnji horoskop za 2019.\nStrelac – godišnji horoskop za 2019.\nVodolija – godišnji horoskop za 2019.\nRibe – godišnji horoskop za 2019.


Centar za ljudska prava iz Niša upozorio je na moguću diskriminaciju osuđenika prilikom isplate jednokratne novčane pomoći od 100 evra jer je mnogima od njih istekla lična karta, a za vreme izdržavanja kazne lična dokumenta se ne produžavaju\nPreporučujemo nadležnima da se ova državna pomoć isplati osuđenicima na osnovu jedinstvenog matičnog broja, koji je osnov i za njihovo glasanje na izborima, rekla je Lidija Vučković, direktorka Centra za ljudska prava\nCentar je pozvao Upravu za izvršenje krivičnih sankcija da izda uputstva i smernice koje bi obezbedile da se osuđenicima, koji su i inače “marginalizovana grupa građana pogođena siromaštvom”, ovo pravo ne uskrati\nPrema uredbi Vlade od 24. aprila, pravo na novčanu pomoć imaju svi građani koji na dan stupanja na snagu uredbe imaju prebivalište na teritoriji Srbije i važeću ličnu kartu\nfoto: sajt Zaštitnika građana\nCentar za ljudska prava iz Niša upozorio je na moguću diskriminaciju osuđenika prilikom isplate jednokratne novčane pomoći od 100 evra jer je mnogima od njih istekla lična karta.\nOva nevladina organizacija je preporučila nadležnima da se ova državna pomoć isplati osuđenicima na osnovu jedinstvenog matičnog broja, koji je osnov i za njihovo glasanje na izborima.\n– Veliki broj osuđenika ne može da dobije 100 evra pomoći jer su im istekle lične karte, a za vreme izdržavanja kazne lična dokumenta se ne produžavaju. Međutim, oni glasaju na izborima iako nemaju liučnu kartu, i to preko jedinstvenog matičnog broja. Preporučujemo da se taj model primeni i prilikom isplate 100 evra, koja je za njih značajna pomoć- rekla je Lidija Vučković, direktorka Centra za ljudska prava.\nU Centru su podsetili da, prema uredbi Vlade od 24. aprila, pravo na novčanu pomoć imaju svi građani koji na dan stupanja na snagu uredbe imaju prebivalište na teritoriji Srbije i važeću ličnu kartu.\nOni su dodali da je neophodno da Uprava za izvršenje krivičnih sankcija izda uputstva i smernice koje bi obezbedile da se ovo pravo ne uskrati osuđenicima, koji su “marginalizovana grupa građana već pogođena siromaštvom”.\nSličan problem će imati i deo štićenika ustanova socijalne zaštite\nNije regulisan ni način prijave za državnu pomoć osuđenika koji imaju važeću ličnu kartu. Sličan problem će se javiti i kod isplate štićenicima ustanova socijalne zaštite koji nisu primaoci socijalne pomoći, niti su penzioneri, jer nije definisan ni način njihove prijave, rekli su u Centru.


Zašto bi Vučić govorio na Saboru SPC? | Talas.rs\nPredsednik Srbije Aleksandar Vučić najavio je da će danas govoriti na Saboru Srpske pravoslavne crkve što, kako kaže, radi na poziv patrijarha Irineja.\nKada se ova vest pojavila u medijima, mogli smo da vidimo oprečne informacije o raspoloženju vladika po ovom pitanju – dok predsednik Vučić kaže da su mnoge vladike „sa oduševljenjem“ prihvatile predlog patrijarha Irineja, list Danas piše kako nezvanično saznaje da se većina vladika zapravo usprotivila predlogu:\n„Većina vladika se tome usprotivila, ukazujući da bi to bio presedan, jer do sada saborskim sednicama nisu prisustvovali najviši državni službenici. Neki sumnjaju da je incijativa zapravo Vučićeva“, piše Danas.\nU najnovijoj vesti dodaju i da je najavljeno da će se, pored Vučića, Saboru obratiti i Milorad Dodik, predsedavajući Predsedništva BiH, ali i da njihovi izvori u crkvenom vrhu kažu da Vučić i Dodik „najverovatnije neće stići dalje od jednog od patrijaršijskih salona gde će se sresti samo sa arhijerejima koji budu želeli da ih vide“.\nZašto bi jedan od najviših funkcionera jedne sekularne države govorio na Saboru SPC? Zbog čega se to dešava sada i kakav presedan postavlja u pogledu odnosa države i crkve u Srbiji?\nO tome su za Talas govorili istoričar Stefan Radojković i Marko Veković, docent na predmetu Politikologija religije.\nRadojković: Vučiću je važno da Crkva nema veću popularnost od njega, pa pokušava da razbije njeno jedinstvo\nU razgovoru za Talas, istoričar Stefan Radojković objašnjava da nije sporno da arhijereji razgovaraju sa predsednikom države nakon Sabora, ali ne i dok je Sabor u toku. Kako kaže, njegovo shvatanje je da Vučić ovim pokušava da razbije jedinstvo crkve i to – zbog rejtinga:\n„U suštini, koliko shvatam celu situaciju, Vučić na ovaj način pokušava da razbije jedinstvo Crkve – samo njegovo prisustvo na Saboru će da podeli arhijereje.\nPored njega, veliku popularnost imaju Crkva i Vojska Srbije. Kada je reč o Kosovu, važno mu je da Crkva nema veću popularnost od njega i da je ili pridobije za sebe, ili da joj spusti rejting, jer on non-stop gleda rejtinge. U svakom slučaju, on tu pobeđuje.“\nGovoreći o ideji jedinstva, Radojković se osvrnuo i na nedavnu izjavu patrijarha Irineja za koju smatra da je imala dve publike:\n„Kada je patrijarh pozvao na jedinstvo, to se odnosilo kako na vladajuću partiju i ostatak opozicije i građana, tako i na jedinstvo cele države, naroda. Dakle, to je poruka i ovima koji protestuju, ali i Vučiću: da ne donosi ishitrene odluke o Kosovu. Crkva uvek pokušava da bude iznad političkih podela, kao što je radio i patrijarh Pavle tokom Miloševićevog režima.“\nPored toga, dodaje, sada dobijamo odgovor na pitanje šta je bio cilj donacije SPC u iznosu od 10 miliona evra za Hram Svetog Save.\n„Vučič igra ulogu i dobrog i lošeg policajca – dobrog kada daje donacije Crkvi i kada se dodvorava kao za vreme Putinove posete, a lošeg sada kada dolazi na Sabor. Kroz istoriju su pojedinci, kada dođu u sukob sa nekom organizacijom, radili sledeće: deo ljudi su pridobijali, a deo sklanjali na neki način. Ovo naravno nije ekstremno kao u srednjem veku, ali svakako jeste taj pristup“, zaključuje Radojković.\nVeković: Predsednik se verovatno sam pozvao na Sabor kako bi pokušao da dobije podršku za svoju politiku\n„Uvek su politički lideri u pravoslavnom svetu, a i šire, imali potrebu da budu bliski Crkvi. Crkva ima potencijal da legitimiše političke odluke i oni to dobro znaju. Ja pretpostavljam da Vučić, koji se suočava sa velikim pritiscima kako spolja tako i iznutra, pokušava da dobije podršku Crkve za svoju politiku“, kaže za Talas doc. dr Marko Veković, docent na predmetu Politikogloija religije na Fakultetu političkih nauka.\nVeković naglašava da treba imati u vidu da se zvaničan stav SPC iznosi preko odluka Sabora, kao i da postupci pojedinih vladika nisu postupci Crkve. Iako je patrijarh Irinej nekoliko puta dao podršku Vučiću, podseća, predsednik do sada nije imao i podršku Sabora.\n„Vučiću nije za verovati kada su ovako osetljive stvari u pitanju, to smo već naučili. Ne verujem da su vladike “oduševljeno” prihvatile predlog Irineja, ali ipak mislim da tu ima određene logike. Crkva je važan politički akter kada je u pitanju Kosovo i Metohija i svako političko rešenje koje se bude ticalo zvanične politike mora imati podršku Crkve. U suprotnom, neće biti prihvaćeno.“\n„Možda Vučić na Saboru kaže ono što neće da kaže građanima, a to je njegov plan za rešavanje problema Kosova i Metohije“, kaže Veković i dodaje da misli da se predsednik sam pozvao na Sabor kako bi pokušao da dobije podršku za svoju politiku.\nKada je reč o stavu SPC o Kosovu, podseća da se Crkva već izjasnila protiv razgraničenja i da je siguran da se taj stav neće sada promeniti, kao i da se oko celog pitanja podiže previše prašine.\n„Na kraju će biti “tresla se gora, rodio se miš”. Verovatno će biti saopštenje da su imali konstruktivan razgovor, izneli svoje argumente i da Crkva daje podršku politici Vučića koji se bori kao lav za naše interese“, zaključuje Veković.\nTAGS: Aleksandar Vučić Sabor SPC srpska pravoslavna crkva


Maljići: Staro rivalstvo između Samoopredeljenja i DSK ometa postizanje sporazuma o vladi - Kosovo Online\n24. Decembar 2019. • 12:13\nSamoopredeljenje i Demokratski savez Kosova imaju dve opcije, da se dogovore oko zajedničke vlade ili da se ide na nove izbore, ocenjuje u izjavi za Kosovo Onlajn politički analitičar Škeljzen Maljići, uz podsećanje da je konstituitivna sednica Skupštine Kosova zakazana za četvrtak - 26 decembar.\nMaljići smatra da pozicija predsednika Kosova ne mora nužno da bude deo političkog dogovora između ove dve stranke, jer mandat aktuelnom predsedniku Hašimu Tačiju ističe tek na proleće 2021. godine.\n“Nije toliko važno, zato što ima još godinu i po dana skoro, oni mogu u međuvremenu da se dogovore. Međutim, DSK hoće da se obezbedi sada, iako nemaju nekog kandidata, ime, ništa. Oni bi hteli da to bude neki deo računice podele vlasti, dok Aljbin Kurti i njegova stranka misle da to nije toliko hitno niti poželjno sad, nego da se to regučiše kasnije, kad dođe vreme. I međunarodni faktori su više na strani ove opcije, da sada nije vreme da se o tome raspravlja ili da bar to ne bude smetnja za koaliciju. Mislim da su tu u pitanju neka stara rivalstva između ovih stranaka, da to ometa dogovor, iako su oni kao opozicija sarađivali”, kaže Maljići za Kosovo Onlajn.\nInače, Pokret Samoopredeljenje i Demokratski savez Kosova su u potpunosti usaglasili program nove kosovske vlade, međutim, dogovor o tome koja stranka će dati sledećeg kosovskog predsednika drži pod blokadom potpisivanje sporazuma.\nIsa Mustafa Aljbin Kurti DSK Samoopredeljenje\nGaši: DSK ne priznaje anketu PS, nepoznati ljudi su me pitali zašto ne podržavamo Kurtijevu partiju\nPoslanik Demokratskog saveza Kosova Arben Gaši, izjavio je da anketa u kojoj su predstavljeni rezultati na potencijalnim novim izborima, koju je Pokret Samoopredeljenje objavio tokom dana, nije merodavna za njegovu stranku, prenosi Gazeta Ekspres.\nMolićaj: Pred Kosovom totalitarna i populistička vladavina\nKurti: Još nema dogovora o formiranju vlade, uskoro sastanak sa Mustafom


ŠOKANTAN PLAN: Još nisu isplatili ni ratnu odštetu ali zato će Angela Merkel ponuditi migrantima gotovinu u višemilionskim iznosima! | Vestinet.rs\nPočetna SVET\tŠOKANTAN PLAN: Još nisu isplatili ni ratnu odštetu ali zato će Angela Merkel ponuditi migrantima gotovinu u višemilionskim iznosima!\nNemačka kancelarka Angela Merkel ponudiće migrantima gotovinu u višemilionskim iznosima da se vrate kući, ne bi li utišala kritike zbog politike „otvorenih vrata“ u godini kada će Nemci ponovo izaći na birališta, pišu danas britanski mediji.\nMerkelova je dogovorila paket mera da ubrza proces deportacije oko 450.000 migranata, kojima je odbijen zahtev za azil.\nOvaj kontroverzni plan predviđa sumu od 76 miliona dolara koja će biti ponuđena migrantima da napuste Nemačku dobrovoljno.\nDogovor je postignut sa 16 regionalih vlada koje će biti zadužene za organizaciju deportacije, dok će prema palanu, u Berlinu biti otvorena kancelarija koja će radi na koordinaciji masovnih deportacija.\n– Mi se u velikoj meri oslanjamo na dobrovoljne odlaske, ali znamo da to neće biti održivo ako ljudi znaju da ne postoji obaveza povratak u svoju zemlju ikada – rekla je Merkelova.\nPlaniranim reformama, biće smanjena novčana pomoć koju primaju određeene kategorije migranata.\nTako, će na primer biti smanjena primanja na ime dodtka za dete za migrante čija se deca trenutno nalaze u nekoj drugoj zemlji.\nOrganizacije za zaštitu ljudskih prava u Nemačkoj i širom Evrope osudile su ovaj plan kancelarke, a mediji prenose da su u Briselu izuzetno zabrinuti zbog ovih mera i stahuju da Nemačka okreće leđa izbeglicama.\nSa druge strane, mnogi ovaj potez Angele Merkel vide kao očajnički pokušaj da pridobije podršku birača uoči izbora u septembru, jer upravo zbog otvaranja granica i velikog priliva migranata u prethodnoj godini, Merkelova je izgubila jedna deo podrške birača, iako je i dalje prema anketama najpopularniji političar u Nemačkoj.\nParalelno sa padom podrške Merklovoj, rasla je podrška desničarskim i ultradesničarskim organizacijama kao što su Alternativa za Nemačku (AfD) i Pegida koji svoji retoriku i politiku baziraju na izrazitim antimigrantskim stavovima.\nOd 170.000 zahteva za azil koji su odbačeni prošle godine, 55.000 migranata odlučio da dobrovoljno napuste Nemačku, a 26,000 je vraćeno u zemlje iz kojih su došli.


4. Festival srpskih vina i rakije\nNaslovna » Izlasci » Festivali » 4. Festival srpskih vina i rakije\nU hotelu Crowne Plaza, 30. i 31. oktobra, biće održan 4. Festival srpskih vina i rakije.\nNa festivalu će biti organizovano i takmičenje za senzornu ocenu kvaliteta vina proizvedenog od domaćeg grožđa. Takmičenje se održava po strogim pravilima Međunarodne organizacije za vinovu lozu i vino OIV sa sedištem u Parizu.\nTakmičenje i manifestacija imaju ogroman značaj za vinodeljstvo ali i za proizvodnju rakije u Srbiji.\nČlanovi panela su priznati ocenjivači na prestižnim evropskim i svetskim takmičenjima, čime se obezbeđuje stručnost, kvalitet i nepristrasnost ocenjivanja vina, na slepo. Bodovi i osvojene medalje priznaje Ministarstvo poljoprivrede za kategorizaciju kvaliteta vina. Dodela nagrada i proglašenje pobednika će se održati prvog dana Festivala srpskih vina, u petak od 16.00, u hotelu na Novom Beogradu.\nFestival srpskih vina i rakije se održava od 15.00 do 23.00, a tokom oba dana predstavljaće se somelijeri kao i proizvođači vina i rakije iz Srbije. Pored degustacija i zakuske posetioci će moći da saznaju od proizvođača i distributera sve o njihovim proizvodima ali i o vinskoj kulturi. Takođe, predstaviće se i proizvođači specijalnih gastronomskih proizvoda i prateće opreme.\nOrganizator je Udruženje Srpsko vino, uz podršku Ministarstva poljoprivrede i zaštite životne sredine.\nTagovidegustacija vina festival srpskog vina i rakije hotel crowne plaza rakija vino za dž\nPrethodni iPhone 6s: Promocija telefona uz glumce filma „Pored mene“\nSledeći Novosti: Beogradski Pobednik počeo da se krivi


Laktaši: Novih 10 km autoputa – Super TV\nLaktaši: Novih 10 km autoputa\nSvečanim defileom automobila u bojama zastava Republike Srpske i Srbije danas je u Laktašima puštena u saobraćaj dionica auto-puta “9. januar” /Banjaluka-Doboj/ od Mahovljana do Drugovića u dužini od 10 kilometara. Predsjednik Srbije Aleksandar Vučić izjavio je da putevi i mostovi spajaju ljude, te donose poslove za mlade ljude koji će ostati na ovim prostorima.\nVučić je u Laktašima, na otvaranju dionice autoputa “9. januar”, od Mahovljana do Drugovića, duge oko 10 kilometara, ukazao da je ovo drugi put da dolazi na otvaranje autoputa u Republici Srpskoj, te da iako se radi o 10 kilometara, oni vrijede, jer svaki kilometar spaja narode, ne samo u BiH, već i šire.\n”S ponosom želim da vas obavestim da će Srbija uskoro imati više od 1.000 kilometara autoputa i po tome će biti prva zemlja u regionu”, rekao je Vučić, ističući da su ljudi iz Republike Srpske uz Srbiju i obrnuto.\nNaveo je i da će Srbija pomoći RS, ali i FBiH i svima koji od njih budu tražili pomoć, jer želi da razvija dobre odnose i s Bošnjacima i Hrvatima i svim drugim narodima.\n”Ljude delimo po tome da li su dobri ili loši, a ne po naciji kojoj pripadaju”, rekao je Vučić ističući da Srbija poštuje integritet i suverenitet BiH, ali nikada ne krije da voli RS.


Home / VESTI / Završeni projekti\nEPuS nastavlja sa naporima da se pojača debata o ustavnoj reformi u svetlu pregovora o pristupanju EU. Rezultati najnovijih istraživanja stručnog tima okupljenog od strane EPuS-a biće testirani kroz seriju stručnih i široko participativnih diskusija u univerzitetskim centrima u Srbiji. Debate će okupiti predstavnike stručne javnosti, odlučioce i predstavnike organizacija civilnog društva. Komentari prikupljeni na debatama poslužiće kao osnova za definisanje pozicionog papira EPuS-a namenjenog kreatorima politika i donosiocima odluka.\nPUTUJEMO U EVROPU 2017\nEvropski pokret u Srbiji u saradnji sa Fondacijom Robert Boš i Balkanskim fondom za demokratiju, raspisuje konkurs pod nazivom "Putujemo u Evropu" za studente završnih godina (osnovnih i master studija) i apsolvente fakulteta univerziteta u Srbiji. Projekat Putujemo u Evropu nastao je iz želje da se mladim i obrazovanim građanima Srbije pruži mogućnost da upoznaju raznovrsno kulturno nasleđe i tradicije koje krase evropske zemlje, kao i zajedničke evropske vrednosti koje ih povezuju.\nŠKOLA EVROPSKIH INTEGRACIJA 2017\nKako bi lokalni politički i društveni akteri sa severa Kosova* bili na smislen i kvalitetan način uključeni u proces evropskih integracija i kako bi razumeli i sproveli reforme, Kosovska fondacija za otvoreno društvo u saradnji sa Evropskim pokretom u Srbiji i NVO AKTIV-om, organizuje Školu evropskih integracija za ključne aktere na severu Kosova*. Škola evropskih integracija je namenjena službenicima javnih institucija i institucija lokalne samouprave, rukovodiocima organizacija civilnog društva, predstavnicima medija i poslovnog sektora, kao i studentima na severu Kosova*.\nPovezivanje, saradnja, uključenost i umrežavanje na svim nivoima i sa svim zainteresovanim stranama, u današnjem povezanom svetu, uslovi su za rast i uspeh za sve pravne subjekte i preduzeća, a posebno za ona koja imaju zadovoljenje nekog društvenog cilja u svom opisu. Prepoznavanje zajedničkih interesa je predusov i jedini način da udruživanje bude korisno i svrsishodno osnaživanju uticaja ovih preduzeća u društvu. Iz tog razloga, Evropski pokret u Srbiji formira radnu grupu koja će stvoriti smernice za bolje uvezivanje i umrežavanje aktera u sektoru socijalnog preduzetništva u Srbiji.\nPrirodna saradnja Evropskog pokreta u Srbiji i EU info centra u Beogradu započela je 2016, godine i nastavljena i u 2017. godini ciklusom zajedničkih javnih događaja "Evropske priče". Debate su osmišljene tako da ukažu na zapostavljene aspekte evropskih integracija koji međutim imaju direktan uticaj na živote građana, privredu, i reformske procese u Srbiji.\nVlada Republike Srbije je predvidela i najavila veliki broj programa koji treba da doprinesu jačanju preduzetništva u narednom periodu. Zbog toga je 2016. godina, sa stanovišta države, proglašena Godinom preduzetništva. Važan segment ovog procesa je uključivanje privrede u kreiranje politika i programa, kao i praćenje efekata programa. Da li Vlada Republike Srbije kreira uslove i obezbeđuje podsticaje za razvoj preduzetništva je pitanje kojim se bavi ovaj projekat. Odgovor iz ugla civilnog društva biće formulisan u vidu predloga praktične politike. Preporuke su rezultat analize dokumenata strateškog okvira kojim je politika definisana, svih programa za podsticaj razvoja preduzetništva i rezultata odnosno kvantitativnih pokazatelja razvoja preduzetništva.\nAktivnosti na projektu "Imam pravo da znam o EU" treba da uključe mlade i širu javnost u Srbiji u diskusiju o procesu pristupanja Evropskoj uniji, trenutnoj poziciji Srbije, evropskim vrednostima i standardima, kao i drugim značajnim pitanjima koja proizlaze iz usklađivanja u različitim pregovaračkim poglavljima.\nV4 - PODRŠKA STRATEGIJI ZAGOVARANJA EVROPSKIH INTEGRACIJA ZAPADNOG BALKANA\nCilj projekta je razvoj zajedničke strategije za zagovaranje država Zapadnog Balkana radi efikasnijeg i bržeg proširenja EU ka ovom regionu. Strategija će sadržati praktična uputstva za nacionalne administracije i organizacije civilnog društva sa namerom da se ojačaju njihovi kapaciteti za javno zagovaranje u smislu boljeg argumetovanja i isticanja prednosti proširenja EU na države Zapadnog Balkana. Time bi se ublažili efekti tzv. „zamora proširenja“ EU i doprinelo stvaranju pozitivne slike o državama Zapadnog Balkana među briselskim institucijama, a naročito među političkom elitom i građanima u prestonicama država Višegradske grupe (koje su ujedno i članice EU). Svakako, zagovaračke aktivnosti su usmerene i prema državama Zapadnog Balkana. Projekat se realizuje u periodu od oktobra 2015 do marta 2017. Podržan je od strane Međunarodnog Višegradskog fonda i Fonda Nemački Pakt za stabilnost.\nUspeh regionalne konferencije “Biznis za dobrobit zajednice”, interesovanje medija i javnosti koje je uveliko prevazišlo očekivanja, potvrdili su još jednom da je potreba za inovativnijim, pravednijim i održivijim poslovanjem i te kako prisutna, Poteškoće s kojima se socijalna preduzeća susreću, delimično je moguće prevazići kroz podizanje svesti javnosti o mogućnostima i potencijalu jednog ovakvog ekonomskog modela u našoj sredini. Projekat Više zajednice u biznisu, koji podržava Hajnrih Bel fondacija, je deo ovih napora i potrebe da se stečeno iskustvo, znanje i sposobnosti stave u službu onih kojima je najpotrebnije: socijalnim preduzetnicima, kako onima koji se manje ili više svesno bave aktivnostima koje spadaju u ovaj domen, tako i onima čije bi ideje mogle lako da se pretvore u preduzetničke aktivnosti sa socijalnim karakterom i impaktom.\n1 2 3 4 5 6 Idi na stranu: 1 2 3 4 5 6 7 8 9 10 11


PočetnaVestiMobileMobilni telefoniPojavile se promo fotografije i video za Google Pixel 3 i Pixel 3 XL\n27.09.2018 21:56 | 0 Mobile\nProteklih nekoliko nedelja je bilo veoma bogato procurelim vestima i informacijama o dolazećim Google Pixel telefonima treće generacije. Sa toliko dostupnih podataka, gotovo da nije ostalo ništa novo da se sazna o Pixel 3 i Pixel 3 XL modelima. Sada nam sajt MySmartPrice donosi ekskluzivne promotivne fotografije i promo video dolazećih uređaja, koji su fokusirani na softver.\nNajveći deo detalja, koje donosi promotivni materijal, je poprilično očigledan. Softver izgleda isto kao Android 9.0 Pie buildovi koje trenutno koriste Pixel 2 i Pixel 2 XL uređaji, sa standardnim Android navigacijama, interakcijom sa obaveštenjima, Active Edge funkcija, Tap To Wake i mogućnost pokretanja kamere pritiskoma na taster za paljenje.\nJoš jedna zanimljiva funkcija, prikazana u promo videu, jeste deo gde je uređaj sposoban da razume ime restorana pomenutom u email poruci. Dug pritisak na ime restorana daje korisniku opciju da izvrši rezervaciju. Tu je i opcija da tražilo (viewfinder) kamere skenira nečiju email adresu sa poslovne kartice.\nJedina karakteristika novih Pixel 3 i Pixel 3 XL telefona, koja nam u ovom trenutku nije poznata, jesu njihove cene. Međutim, kako će telefoni biti predstavljeni 9. oktobra, nećemo još dugo morati da čekamo kako bismo saznali sve zvanične detalje. Više promo fotografija možete pogledati u linku izvora.


Sopstvena kreacija, a ne tuđa kreatura\nSopstvena kreacija, a ne tuđa kreatura naziv je besplatne radionice namenjene srednjoškolcima koji žele da se bave ličnim razvojem. Tokom pet dana učesnici će kroz različite aktivnosti (igre, zadatke, razgovore) raditi na temema koje su važne i interesnatne za tinejdžere: komunikacija, vrednosti, socijalni odnosi, želje. Svaka radionica je posebna tematska\nEmoji film počinje da se prikazuje u našim bioskopima od četvrtka 3. avgusta. Kako izgleda tajni svet emotikona u mobilnom telefonu i kako najbolje izraziti emocije? Uz pomoć mašte, Emoji su postali glavni junaci crtanog filma. Sakriven duboko između tekstualnih aplikacija nalazi se Tekstopolis, užurbani grad u kome žive svi\nBesplatni Letnji Plesni Seminar\nDečiji kulturni centar Majdan, organizuje besplatni programe za decu i mlade, ali i one u kojima će i starije generacije Beograđana moći da uživaju. BESPLATNI LETNJI PLESNI SEMINAR realizije se u saradnji sa „Školom igre Ašhen Ataljanc“ u periodu od 21. do 26. avgusta. Seminar je namenjen svima koji vole\nKreativna oaza za mališane\nSava Promenada od 2. avgusta u 18h postaje i kreativna oaza u kojem će se održavati zanimljive i korisne radionice za mališane, ali i opuštajuće vežbe za celu porodicu. Aktivnosti koje očekuju decu svake srede i subote tokom naredna dva meseca mnogobrojne su i raznovrsne – od lutkarskih predstava inspirisanih\nDani stripa / 25-27.8.\nDani stripa u Merkatoru, u holu na 1. spratu centra, počinju u petak, 25. avgusta, u podne i traju do nedelje, 27. avgusta, do 22 sata, a nadovezuju se na nedavno održane junske Dane muzike. Berza stripova, figurica, zatim prodajna izložba, besplatna strip radionica…, odvijaće se u novobeogradskom Merkatoru, tokom\nOsnove robotike za decu u Garage Lab-u\nOsnove robotike za decu do 10 godina starosti. Kroz igru i zanimljivu radionicu učimo o robotima i kako rade 🙂 U saradnji sa udruženjem MakerRobotics, ovog utorka (1. avgust 2017) od 19h u Garage Lab-u (Kralja Milana 10, ulaz sa stepeništa iz Kosovke devojke) vaši mališani imaće priliku da nauče


UO NIS potvrdio gubitak od osam milijardi dinara\nUpravni odbor Naftne industrije Srbije (NIS) usvojio je danas izveštaj revizora kojim je utvrđen gubitak u poslovanju preduzeća tokom 2008. godine od osam milijardi dinara.\nU saopštenju NIS-a navodi se da je Upravni odbor jednoglasno potvrdio\nrezultate poslovanja za 2008. godinu i izveštaj nezavisnog revizora.\n"To u formalno-pravnom smislu nije odluka koja je stupila na snagu, već taj predlog Upravnog odbora treba da potvrdi skupština preduzeća koja će biti održana u dogledno vreme", izjavio je za B92 član Upravnog odbora NIS-a Dušan Petrović i dodao da ne očekuje da Srbija "interveniše gotovim novcem" kako bi se namirio ovaj gubitak.\n"Građani nemaju razloga za zabrinutost pošto će, siguran sam, već 2010. godine NIS postići napredak i ozbiljan dobitak", kazao je Petrović.\nKako se navodi u saopštenju Upravni odbor je, takođe, prihvatio izveštaj o poslovanju NIS-a za prvih devet meseci 2009. godine, prema kojem je kompanija u trećem kvartalu imala čist prihod u iznosu od 3,2 milijarde dinara.\n"Upravni odbor razmatrao je i Strategiju razvoja NIS-a do 2014.\ngodine, koju je pripremio menadžment kompanije, i koja predviđa transformaciju NIS-a iz nacionalne kompanije u efikasnog regionalnog igrača na Balkanu", dodaje se u saopštenju NIS-a.\nUpravni odbor se upoznao i s Biznis planom NIS-a u 2010. godini, i naložio da se taj dokument pripremi za usvajanje do kraja decembra 2009. godine.


Zaev: Ivanov je izveo državni udar\nNajveća opoziciona stranka u Makedoniji, Socijademokratski savez Makedonije (SDSM) ocenila je da je šef države Đorđe Ivanov "izveo državni udar" današnjom abolicijom svih političara protiv kojih se vode krivični postupci.\nTom abolicijom su obuhvaćeni svi političari i njihovi saradnici iz afera povezanih sa prislučkivanim razgovorima koje je objavio opozicioni SDSM.\n"Ovo je državni udar kriminalne bande (lidera VMRO DPMNE) Nikole Gruevskog koji pokušava da spase kriminal koji je napravio, a Ivanov je postao učesnik u tom zločinačkom udruživanju. On želi da pare ukradene gradjanima ne budu vraćene", rekao je danas Zaev na konfereniji za novinare.\nPo rečima lidera makedonske opozicije, predsednik Makedonije je tim aktom srušio pravnu državu i Dogovor iz Pržina, kojim je trebalo da bude razrešena dvogodišnja politička kriza, a povreo je i dostojanstvo građana.\nZaev je pozvao Ivanova da odmah podnese ostavku, upozoravajuću da će, ako to ne uradi, dovesti Makedoniju u "fazu eksplozije".\nU Skoplju su za večeras preko društvenih mreža najavljeni protesti zbog današnje odluke predsednika Makedonije da poništi sve postupke koji se vode protiv političara na vlasti i u opoziciji.


ZAKON O PLATNOM PROMETU: U padu broj blokiranih preduzeća\nCentralna banka (CBCG) objavila je novi spisak preduzeća sa blokiranim računima, na kojem se nalazi 16 kompanija manje nego na prethodnom.\nNa novom spisku, koji CBCG u skladu sa Zakonom o platnom prometu ("Sl. list CG", br. 62/2013 i 6/2014 - ispr.) objavljuje mjesečno, nalazi se 17,65 hiljada kompanija sa evidencije Centralnog registra privrednih subjekata (CRPS) Poreske uprave i CBCG. Od ukupnog broja blokiranih preduzeća, 3,6 hiljada ih je na evidenciji CBCG, a ne nalaze se u CRPS-u.\nU skladu sa Zakonom o platnom prometu, obaveza CBCG je da objavljuje podatke u vezi sa postupkom prinudne naplate i to nazive kompanija, odnosno preduzetnika, njihove matične brojeve, iznose blokade računa i broj dana neprekidnog trajanja blokade.\nIz CBCG su objasnili da se matični brojevi za preduzetnike ne objavljuju, jer se u Centralnom registru transakcionih računa Centralne banke, oni vode po jedinstvenom matičnom broju (JMB) građana, čije objavljivanje nije u skladu sa Zakonom o zaštiti podataka o ličnosti("Sl. list CG", br. 79/2008, 70/2009, 44/2012 i 22/2017).\nPodatke CBCG objavljuje jednom mjesečno na internet stranici, prvog radnog dana po isteku mjeseca, sa presjekom stanja na posljednji dan u mjesecu, po azbučnom redu naziva preduzeća i preduzetnika.\nU periodu od jula 2012, kada je CBCG počela da objavljuje podatke, do 9. januara 2014. godine, podaci su objavljivani u skladu sa tada važećim zakonom o platnom prometu u zemlji i to za kompanije, odnosno preduzetnike kada je blokada računa iznosila više od deset hiljada eura u neprekidnom trajanju više od 30 dana.\nImena kompanija se objavljuju na sajtu CBCG, www.cbcg.me, a u cilju obezbjeđivanja pune nepristrasnosti objavljuju se po azbučnom redu.\nIZVOR: Vebsajt RTCG, 02.09.2019.


Partizan - Kako izgleda startna pozicija za narednu evropsku sezonu? - Sportske.net\nFudbaleri Partizana propustili su idealnu priliku da prezime u Evropi, a porazom od Augsburga završena je borba za popravljanje pozicije na UEFA rang listi klupskih koeficijenata.\nOvako se slavilo u Augsburgovoj svlačioniciGips kao 'orden' iz važne bitke - Ninković polomio nogu štoperu Augsburga!Drulović rekao da ostaje, a šta kaže Vazura?Partizanova svetla tačka - Abubakar OumaruPotvrda stigla - Upravni odbor Partizana podneo ostavku!\nAktuelni šampion Srbije našao se na pragu plasmana u eliminacionu fazu Lige Evrope posle više od decenije, ali je neverovatnim spletom okolnosti Partizan eliminisan čime je okončana još jedna evropska epizoda.\nGledano iz perspektive rezultata koje su prethodne generacije fudbalera Partizana beležile u evropskim takmičenjima, ovosezonski učinak crno-belih u Ligi Evrope najbolji je posle uspeha koji je ostvarila ekipa Vladimira Vermezovića.\nEfemerna uloga koju su tokom prethodnih deset godina crno-beli imali u grupnim fazama evropskih takmičenja nije nešto po čemu će se pamtiti aktuelna garnitura fudbalera koji su takmičenje u grupi "L" završili sa tri pobede i tri poraza.\nJasno je da posle jučerašnje sportske tragedije nije lako govoriti o tome šta je dobro urađeno za klub u upravo završenoj evropskoj sezoni, ali ne smemo zaboraviti na taj aspekat čitave priče.\nSa završetkom žreba za grupnu fazu Lige Evrope Partizanov UEFA klupski koeficijent iznosio je slabašnih 10,075 bodova na koje su pridodata 2,000 garantovana boda i tričavih 0,550 na ime nacionalnog koeficijenta.\nŠampion Srbije tako je pred prvi meč grupne faze Lige Evrope ušao sa 12,625 bodova, a ni najveći optimisti u Humskoj nisu mogli da pomisle da će posle petog kola grupne faze takmičenja u Ligi Evrope Partizanov koeficijent iznositi 16,925!\nDa je bilo više pameti i sreće navijači Partizana danas bi govorili o tome kako se klub i dalje bori za popravljanje svog položaja na listi UEFA klupskih koeficijenata ali to nažalost nije slučaj.\nPartizan je na najnovijoj rang listi UEFA zauzeo 110. mesto sa 16.925 bodova, onoliko koliko je sakupljeno zaključno sa pobedom u Alkmaru jer poraz u Ligi Evrope ne donosi ništa.\nKada uzmemo u obzir da je u prethodne četiri sezone Partizan ukupno sakupio 10.075 bodova, jasno je da učinak iz upravo završene evropske sezone (6.850) predstavlja ogroman pomak na bolje.\nCrno-beli će, ukoliko se u domaćem šampionatu izbore za izlazak u Evropu, krenuti u kvalifikacije sa koeficijentom 16.925 i upravo bi naredna sezona mogla da ima presudan značaj za nastavak poboljšanja pozicije u Evropi.\nNarednog leta iz zbira Partizanovog UEFA koeficijenta ispašće sezona u kojoj su crno-beli osvojili tričavih 1.925 bodova, a ukoliko aktuelni šampion Srbije uspe da ponovi rezultate iz tekuće sezone drastično bi popravio svoj položaj u Evropi.\nJasno je da će za tako nešto biti potrebno mnogo truda, a borba za Partizanovu budućnost počinje već u januaru kada treba "resetovati" sistem, izabrati ljude koji će raditi u interesu kluba, i formirati ekipu koja će ciljati plasman u Ligu Evrope, imajući u vidu da je titula praktično izgubljena a sa njom i šansa da se igra za Ligu šampiona.


Tanjug 12. aprila 2021. 12:38\nBEOGRAD – Zavod za zaštitu spomenika kulture Grada Beograda je uradio predlog odluke, a na sednici Vlade Srbije održanoj 8. aprila, Smiljanićeva ulica u Beogradu je utvrđena za prostorno kulturno-istorijsku celinu.\nSmiljanićeva ulica predstavlja gradski prostor koji je formiran krajem 19. i početkom 20. veka.\nIako se proteže od Makenzijeve ulice do Krunske, sa kulturno – istorijskog i arhitektonsko – urbanističkog aspekta najvredniji deo Smiljnićeve ulice je na potezu od NJegoševe do Krunske ulice, u okviru bloka između ulica: NJegoševe, Kneginje Zorke, Krunske i Smiljanićeve.\nProstorno kulturno – istorijska celina „Smiljanićeva ulica“ iako obuhvata manji prostor, zbog svojih karakterističnih tipoloških odlika i arhitektonsko – urbanističke vrednosti, odnosno zbog činjenice da formira jedan skladan ambijent sa početka 20. veka, kakvih je malo sačuvano do danas, predstavlja neprocenjivo nasleđe i svedočanstvo u okviru hronologije razvoja prestonice.\nSpecifičan ulični potez koji čine prizemne kuće autentičnog izgleda, građene u istom vremenskom periodu i istih tipskih odlika i stilizacije, neraskidivi je deo arhitektonsko – urbanističkog razvoja šireg područja Istočnog Vračara.\nVizija dvojice stranaca o novom, urbanizovanom naselju na zapuštenom terenu, raznolika sociološka struktura stanovnika od građevinara, generala, majora učesnika u Prvom svetskom ratu, doktora, sudija do profesora na Univerzitetu koja razotkriva posebnost uloge pojedinca i njegovog uticaja u različitim sferama srpskog društva sa početka 20. veka i nadalje, predstavljaju kulturno – istorijsko nasleđe ove značajne i vredne celine.\nSmiljanićeva ulica danas predstavlja jednistven gradski prostor koji poseduje kulturno-istorijske, urbanističke, arhitektonske i sociološke vrednosti.\nOsnovna svojstva ovog područja predstavljaju očuvanost građevinskog fonda i urbanističke matrice, sa karakterističnom urbanističkom koncepcijom u okviru širenja i razvoja grada Beograda.\nOčuvan je niz objekata koji se ističu svojim arhitektonskim karakteristikama, stilskim i tipskim posebnostima. Graditeljsko nasleđe pripada stilskim karakteristikama koje se vezuju za akademsku i secesijsku koncepciju.\nSociološka i kulturno-istorijska vrednost prostorno kulturno-istorijske celine vezana je za ličnosti koje su imali neposredan uticaj na društveni i obrazovni razvoj Beograda i Srbije, a koji su bili stanovnici ovog prostora.\nDani knjige Filmskog centra Srbije od 14. do 20. maja u BG\nU PTT muzeju otvorena izložba Dečija filatelija


Stojanović: ''Mogli smo i ranije sve da rešimo, Mijailoviću svaka čast!'' - Sportske.net\nStojanović: ''Mogli smo i ranije sve da rešimo, Mijailoviću svaka čast!''\nPosle minimalnog trijumfa u Novom Sadu nad Donjim Sremom, trener Crvene zvezde pohvalio svoje igrače, a posebno požrtvovanog Nikolu Mijailovića.\nTrener Crvene zvezde Slaviša Stojanović rekao je da su njegovi fudbaleri mogli i ranije da reše pitanje pobednika današnje utakmice sa Donjim Sremom, ali i da je protivnik imao svoje šanse.\n"Imali smo dosta prilika da ranije rešimo pitanje pobednika, ali nam je nedostajalo koncentracije i na kraju je sve ostalo na tom jednom golu. I protivnik je imao jednu izrazitu šansu, ali na našu sreću nije uspeo da postigne gol", rekao je Stojanović posle utakmice.\nZvezda je kao gost u Novom Sadu pobedila Donji Srem sa 1:0, u 20. kolu Super lige Srbije.\n"Igrali smo protiv kompaktne i organizovane ekipe čiji položaj na tabeli ne oslikava njihov kvalitet, i najvažnije je da smo na kraju uspeli da obezbedimo pobedu", kazao je trener crveno-belih.\nStojanović je čestitao svojim igračima jer su izdržali utakmicu i pored zdravstvenih problema.\n"Želim da čestitam igračima, posebno onima koji su i pored zdravstvenih problema stisli zube i izdržali. Tu posebno mislim na Nikolu Mijailovića, koji je na terenu bio svih 90 minuta i pored velikih zdravstvenih poteškoća", rekao je Stojanović.\nStrelac jedinog gola na utakmici Nejc Pečnik kazao je da je njegova ekipa odigrala dobro i zasluženo pobedila.\n"Tokom svih 90 minuta smo bili bolji, stvorili dosta prilika, ali nismo uspeli da ih iskoristimo. Ostvarena je i 10. uzastopna pobeda, ali koliko smo blizu, toliko smo i daleko od krajnjeg cilja, a to je osvajanje prvenstva", kazao je Pečnik.\nZvezda će u narednom kolu dočekati Voždovac.


Rok za predaju izveštaja o otpadu 31.mart - Balkan Green Energy News\nRok za predaju izveštaja o otpadu 31.mart\nSvi proizvođači i vlasnici otpada u Srbiji treba do 31. marta da podnesu izveštaj za prethodnu godinu, istaknuto je u Privrednoj komori Srbije na seminaru „Godišnje izveštavanje o otpadu“.\nZakon o upravljanju otpadom obavezuje sve proizvođače i vlasnike otpada da vode dnevnu evidenciju o otpadu, kao i da podnose godišnje izveštaje, rekao je Dragan Stevanović, sekretar Udruženja za hemijsku, gumarsku industriju i industriju nemetala PKS.\nGodišnji izveštaj se online popunjava na sajtu Agencije za zaštitu životne sredinu (www.sepa.gov.rs).\n„U saradnji sa Agencijom za zaštitu životne sredine organizovali smo seminar o popunjavanju dnevnih i godišnjih izveštaja kako bi privredni subjekti na vreme, najkasnije do 31. marta, mogli da predaju izveštaj za prethodnu godinu,“ istakao je Stevanović. Svaka država mora da zbrinjava svoj otpad i da zna kakvim otpadom raspolaže, koje vrste i količine otpada ima i na kojim lokacijama. Izveštavanje je od velikog značaja za donosioce odluka o zbrinjavanju otpada,“ ukazao je Stevanović.\nFilip Radović, direktor Agencije za zaštitu životne sredine, rekao je da je Agencija izradila novi sistem za izveštavanje o otpadu sa idejom da bude lak za korišćenje, a da je seminar u PKS odlična prilika da se otklone sve nedoumice.\n„Radili smo puno na izradi pravne regulative kako bi harmonizovali naše standarde sa onima u EU, u čemu smo i uspeli, što je prepoznato i van naših granica. Želeli smo da bude takvo stanje na tržištu da privredi stvorimo fer i transparentnu utakmicu, kako bi znali čime raspolažemo i šta treba da uradimo“, naveo je Radović.\nKroz izveštavanje dosta je uvećana naplata ekološke takse, čime je omogućeno državi da ima zeleni fond i da taj novac kasnije reinvestira u projekte u oblasti zaštite životne sredine.\nAgencija želi da kroz partnerski odnos sa privredom stvori dobru klimu na tržištu i da u direktnom kontaktu sa privrednicima, na ovakvim susretima, kažu šta su prihvatili, šta ne razumeju ili šta treba da se unapredi kako bi došli do boljeg rešenja, istakao je direktor Agencije.\nTagovi: Agencija za zaštitu životne sredine, ekološka taksa, Filip Radović, Privredna komora Srbije, Zeleni fond\nPočetna » Vesti » Otpad » Rok za predaju izveštaja o otpadu 31.mart


Dane Mandić u predsedništvu Nacionalne asocijacije kancelarija za mlade - Portal Moj Bečej - Bečejske opštine iz ugla građana!\nDane Mandić u predsedništvu Nacionalne asocijacije kancelarija za mlade\nNa vanrednoj sednici Skupštine Nacionalne asocijacije kancelarija za mlade Republike Srbije održane 17. septembra u Palati Srbija izabrano je novo predsedništvo. Među njima je i koordinator KZM u opštini Bečej Dane Mandić.\nAsocijacija je zvanično registrovana 2014. a prelazno telo i pripremni procesi započeti su dve godine pre toga i okupila je veliki broj Kancelarija za mlade kao svojih članica u proteklom periodu. Projektom kod Ministarstva omladine i sporta „Asocijacija radi“ , u sklopu kog je i bila organizovana ova skupština, planirano je da se sprovede niz treninga i obuka, kao i sastanaka predsedništva, po celoj Srbiji u narednih šest meseci, kao i još jedna redovna skupština u februaru naredne godine. Novoizabrano predsedništvo asocijacije je sačinjeno od sedam članova, a izglasani su po regionalnom principu. To su: Miloš Čolić, koordinator KZM Pirot, Tanja Glisić, koordinator KZM Loznica, Nikola Radević, koordinator KZM Kraljevo, Dane Mandić, koordinator KZM Bečej, Mija Petrović, koordinator KZM Niš i koordinatorka KZM Palilule Maja Žmukić, kao jedina predstavnica Beogradskog regiona. Novi predsednik Asocijacije je Džemaludin Paučinac iz Novog Pazara, njegov zamenik Miloš Colić iz Pirota, generalni sekretar je Miloš Vidović, a zamenik sekretara Vojislav Prkosovački.\nMinistar omladine i sporta Vanja Udovičić je kao gost skupštine istakao da su Kancelarije za mlade prva brana koja sprečava odlazak mladih iz zemlje. Cilj Asocijacije jeste umrežavanje lokalnih kancelarija za mlade i postavljanje temelja jače omladinske politike u Srbiji, razvoj programa za mlade i poboljšanje uslova za život mladih uopšte.


SKUP «OČISTIMO SRBIJU» ODRŽAN U DOMU NARODNE SKUPŠTINE SRBIJE\nNa skupu održanom u Beogradu, 2. marta 2009. godine u Domu Narodne skupštine Srbije, ministar životne sredine i prostornog planiranja Republike Srbije, dr Oliver Dulić, najavio je početak akcije "Očistimo Srbiju". Skupu su prisustvovali gradonačelnici i predsednici opština u Srbiji, predstavnici Privredne komore Beograda i drugi za interesovani subjekti.\n"Jedan od najvećih problema životne sredine Srbije je nizak nivo upravljanja otpadom. Problemi nastaju kao posledica nedovoljno razvijene infrastrukture, loših navika i nedovoljne brige za okolinu. Nije dovoljno samo doneti zakone već i sprovesti akciju čišćenja." naglasio je ministar Dulić.\nEkološka akcija «Očistimo Srbiju» finansira se iz sredstava:\npodrška razvoju EKO industrije\npodrška lokalnim upravama u realizaciji EKO projekata\nCiljevi akcije «Očistimo Srbiju» su: smanjenje zagađenja, podizanje kapaciteta EKO industrije kao i promena loših navika i unapređenja svesti o značaju zaštite životne sredine.\nOko 40% generisanog komunalnog (kućnog) otpada u Srbiji odlaže se na divljim deponijama (4.481-prema poslednjem izveštaju inspekcije), a ostatak se odlaže na 164 zvanično registrovane deponije, koje, na žalost, u najvećem broju slučajeva, nisu adekvatno rešenje, već problem koji takođe treba rešavati.\nAkcija "Očistimo Srbiju" podržali su prisutni gradonačelnici i predsednici opština Srbije i biće praćena javnom edukativnom kampanjom tokom cele 2009. godine. U ovoj ekološkoj kampanji aktivno će učestvovati i škole, lokalna samouprava, nevladine organizacije i privredne organizacije


CEV LIGA ŠAMPIONA: Jedinstvo Bemax u srijedu protiv Omonije, revanš u nedelju u “Nikoljcu” – VOLLEYBALL TEAM JEDINSTVO BEMAX\nOdbojkaši Jedinstvo Bemaxa otputovali su danas na Kipar, gdje u srijedu igraju protiv ekipe Omonije, utakmicu 2. kola kvalifikacija za Ligu šampiona, a kako je saopšteno na konferenciji, organizovanoj tim povodom, bjelopoljski tim vjeruje u pobjedu.\nNakon veoma uspješne sezone i osvajanja duple krune, OK Jedinstvo Bemax po prvi put u svojoj istoriji igra kvalifikacije bojkaši Jedinstvo Bemaxa otputovali su danas na Kipar, gdje u srijedu igraju protiv ekipe Omonije, utakmicu 2. kola kvalifikacija za Ligu šampiona, a kako je saopšteno na konferenciji, organizovanoj tim povodom, bjelopoljski tim vjeruje u pobjedu.\n“Poslednja dva mjeseca smo vrijedno trenirali i uspjeli smo kvalitetno da se spremimo, u okvirima i mogućnostima naše ekipe, a vidjećemo da li je to zaista dovoljno za evropsku scenu. Ekipa Omonije je jako kvalitetna, nedavno se pojačala i dovela tri svjetski poznata igrača, ali ja vjerujem u naše momke i znam da smo sposobni da napravimo dobar rezultat i sa tobom ambicijom odlazimo na Kipar”, istakao je Prebiračević.\nKapiten OK Jedinstvo Bemaxa, Vladan Rudić, takođe vjeruje u dobar rezulatat, iako je kaže svjestan da je riječ o jakom protivniku.\nPrva utakmica 2. kola kvalifikacija za Ligu šampiona između OK Jedinstva i kiparske Omonije, na program je u srijedu, 18. Oktobra, sa početkom u 18:45, dok je revanše meč, zakazan za nedjelju, 22. oktobra, u Bijelom Polju, u sportskoj dvorani “Nikoljac”.\nOne thought on “CEV LIGA ŠAMPIONA: Jedinstvo Bemax u srijedu protiv Omonije, revanš u nedelju u “Nikoljcu””


Mađarska kupuje američke rakete AMRAAM za 230 miliona dolara\nBorbeni avion Gripen sa raketama vazduh-vazduh AMRAAM i Sidewinder (foto: saab.com)\nMađarska će nabaviti u SAD najsavremeniju verziju raketa vazduh-vazduh AMRAAM za lovačke avione Gripen, objavljeno je na sajtu američkog ministarstva odbrane.\nSa aktivno radarski samonavođenim raketama velikog dometa u najnovijim varijantama AIM-120C-7 i C-8 AMRAAM-ER piloti mađarske avijacije imaće prestižno sredstvo koje omogućava dejstvo po ciljevima u vazdušnom prostoru na nekoliko desetina kilometara udaljenosti u svim meteorološkim uslovima i po danu i noći.\nAMRAAM je jedina borbeno proverena raketa te klase od Iraka do Balkana.\nZa naoružavanje višenamenskih borbenih aviona Gripen nabaviće se 50 raketa i pride dve rezervne glave za samonavođenje i četiri rakete za obuku CATM-120C u vrednosti od 230 miliona dolara.\nRanije na te avione su integrisane rakete AMRAAM, ali u starijoj varijanti AIM-120C-5.\nRaketa AMRAAM u osnovnom modu primene lansira se prema cilja prepoznatom na osnovnu radarskog odraza, tokom putanje se koriguje njena trajektorija i zatim prelazi na samonavođenje, a avion koji je lansirao raketu može da udalji od protivnika.\nPrema deklarisanim odlikama raketa može da se efikasno koristi protiv svih vrsta letelica uključujući krstareće rakete i dronove.\nTačni podaci o zonama uništenja raketom AMRAAM su poverljivi, ali se ceni da aktuelni model može da pogodi cilj na udaljenosti do 160 kilometara i da se kreće brzinom koja četiri puta nadmašuje brzinu zvuka.\nU paketu su razni rezervni delovi i kontejneri za čuvanje raketa, softver, uređaj za prenos signala od aviona do rakete i ostala tehnička sredstva potreba za primenu raketa, redovnu obuku i održavanje.\nRakete AMRAAM integrisane su na avione F-15, F-16, F/A-18, F-22, F-35, Gripen, Tornado, Tajfun i AV-8B Harijer (foto: U.S. Air Force/R. Nial Bradshaw)\nU bazi Kečkemet u centralnoj Mađarskoj dom je eskadrile od 14 aviona koji su iznajmljeni od Švedske prema ugovoru potpisanom 2013. godine.\nMađarska izvozom svojih proizvoda plaća 110% vrednosti posla. Avioni su primljeni do decembra 2007. godine.


aba liga Arhive - Millennium sport\nABA liga Aktuelno Evroliga istaknuto Košarka\nAuthor Nemanja ĐorđevićPosted on 23. maja 2019. 14:21 23. maja 2019. 14:24\nEkipa Olimpijakosa i zvanično je izbačena iz Grčke prve lige! Upravni odbor tamošnje lige saopštio je da je tim iz Pireja, za koji nastupa naš Nikola Milutinov, izbačen jer se nije...\nABA liga Aktuelno Fokus Intervjui istaknuto KK Partizan KLS Košarka\nAuthor Nemanja ĐorđevićPosted on 18. maja 2019. 20:19 18. maja 2019. 20:23\nEkipa Olimpijakosa izbačena je u drugu ligu zbog odluke da ne nastupi u plej-ofu šampionata Grčke! Tim i stručni štab o ovakvoj odluci obavestio je vlasnik Jorgos Agelopulos, što...\nZvezdina kazna umanjena, ali i dalje ostaje rigorozna\nAuthor Dušan NinkovićPosted on 17. maja 2019. 17:20 17. maja 2019. 17:18\nŠokantna kazna je Crvenoj zvezdi izrečena još na kraju prethodne sezone. Treći meč u Podgorici i peti meč u Beogradu bili su na ivici regularnosti, a čini se da...\nABA liga Košarka Ostalo\nAuthor Dušan NinkovićPosted on 15. maja 2019. 16:55 15. maja 2019. 16:56\nKošarkaši Igokee odigrali su ovogodišnji regularni deo ABa lige i posle toga se za njih sezona završila. Ranije je doneta odluka da Igokea ne učestvuje u domaćem prvenstvu zbog...\nABA Superkup: Zvezda kreće od Primorske, srpski derbi u četvrtfinalu\nAuthor Nemanja ĐorđevićPosted on 14. maja 2019. 17:05 14. maja 2019. 17:00\nABA liga objavila je parove četvrtine finala Superkupa. Pored šest najbolje plasiranih ekipa u regionalnom takmičenju prošle sezone, specijalne pozivnice dobili su timovi Cibone i Primorske. Aktuelni vlasnik "duple...\nPartizan najavio kraj ABA lige: Ili regularnost ili neka druga takmičenja\nAuthor Dušan NinkovićPosted on 8. maja 2019. 12:45 8. maja 2019. 12:34\nPovodom najnovijih dešavanja u regionalnoj košarci, saopštenjem se oglasio učesnik ABA lige i aktuelni osvajač srpskog kupa, Partizan. Klub iz Humske pričao je o regularnosti. Košarkaši Partizana ove sezone...\n"Nema poništavanja – Zvezda je šampion"\nAuthor Nemanja ĐorđevićPosted on 7. maja 2019. 22:33 7. maja 2019. 22:28\nPredsednik ABA lige Igor Dodik izjavio je da se finalna serija između Crvene zvezde i Budućnosti sigurno neće poništiti. Finalna serije se neće poništiti. To bi bio presedan. Ona...


Faktor | SDA: U Sarajevu za 45 godina dvaput nestalo plina, u vrijeme agresije i vladavine "Trojke"\n25.01.2022. / 14:25\nKO SDA Sarajevo odbacuje tvrdnje Vlade KS da su kriza nedostatka energenata i najavljeno isključenje grijanja posljedica političkog pritiska s federalnog nivoa, saopćeno je danas iz KO SDA Sarajevo.\n- Istina je da je Vlada KS nesposobna donijeti precizne i blagovremene procjene, te naručiti potrebne količine gasa. Energoinvest gas nabavlja već 45 godina, a problemi s isporukom pojavljivali su se samo u toku agresije na BiH i za vrijeme aktuelne vlade "Trojke" - navode iz kantonalne SDA.\nDodaju da je Vlada KS nesposobna urediti i pitanje marži Sarajevogasa i Toplana, pa ova preduzeća prilikom nabavke ostvaruju dvostruku zaradu.\nVEZANI TEKST - Vlada KS optužuje Vladu FBiH za političke pritiske u nabavci gasa\nNa taj način, ističe se u saopćenju, Vlada KS je "saučesnik prevare, u kojoj kantonalnim preduzećima umjesto racionalizacije troškova dopušta dvostruku maržu, a onda provodi populističke mjere subvencioniranja troškova grijanja za građane".\n- Pozivamo Fortinu i Konakovićevu vladu da građane Sarajeva prestanu izlagati neprestanoj strepnji u pogledu obavljanja vitalnih funkcija Kantona Sarajevo. Pozivamo Vladu Kantona Sarajevo, JKP Toplane i Sarajevogas koji ostvaruje ubjedljivo najveću maržu u cijelom sistemu nabavke i distribucije plina da obezbijede potrebnu količinu ovog energenta za građane i privredu Kantona Sarajevo. Na raspolaganju im je budžet od milijardu i 100 miliona KM. Umijeće je raspolagati ovakvim iznosom i ostaviti Sarajlije bez gasa, mazuta i grijanja - ističe se u saopćenju.\nKO SDA Sarajevonestašica plinaVlada KS


Novac od prodaje imovine SFRJ Srbija ulaže u pet svetskih detinacija - Naši u svetu\nObjavljeno 26/11/19 u 12:15\nNOVAC koji dobije od prodaje diplomatsko-konzularne imovine nekadašnje SFRJ, Srbija planira da uloži u kupovinu nekretnina na pet važnih svetskih destinacija – Tokiju, Njujorku, Bernu, Kopenhagenu i Varšavi, pišu Novosti.\nOčekuje se da na račun naše države bude uplaćeno skoro 30 miliona evra (29,92) od prodaje objekata bivše Jugoslavije u Japanu, SAD, Švajcarskoj i Nemačkoj, o čemu su se dogovorile države sukcesori.\nKako je predloženo budžetom Ministarstva spoljnih poslova za narednu godinu, ta sredstva trebalo bi da se ulože u nabavku pet zgrada u našem vlasništvu, uz objašnjenje da je ovo ekonomski najcelishodnije i srednjoročno najisplativije rešenje, pre svega zbog izuzetno visokih troškova zakupa kvadratnih metara u Japanu, Americi, Švajcarskoj, Danskoj i Poljskoj.\nU poslednjih godinu i po, prodati su Titov rezidencijalni stan na Menhetnu, objekat nekadašnje SFRJ u Tokiju i zgrada ambasade bivše Jugoslavije u Bonu. Srbiji, po dogovoru o sukcesiji, sleduje 39,5 odsto od postignute cene, odnosno za ove tri nekretnine dobili smo oko 13,3 miliona evra. Ostala su još dva objekta koja su u postupku prodaje, a to su zgrade misije SFRJ u Njujorku i ambasade u Bernu.\nPredlog MSP da se dobijena sredstva preusmere na kupovinu kavdrata u našem vlasništvu ima cilj da se bar donekle smanje ogromne sume koje Srbija izdvaja na godišnjem nivou za kirije širom sveta. Prema podacima sa sajta MSP, za potrebe naše diplomatije zakupljujemo čak 116 zgrada i stanova u inostranstvu. Pod najmom je najviše objekata u Nemačkoj (osam), Austriji (sedam) i SAD i Francuskoj – po pet.\nKome objekat onome i slika, u rešavanju sudbine diplomatskih predstavništva SFRJ uključio se i Interpol\nZa rentiranje kvadrata za potrebe DKP u inostranstvu, prema predlogu budžeta, naredne godine biće izdvojena skoro 1,1 milijarda dinara (9,2 miliona evra). Zakup zgrada u kojima su smeštene naše ambasade, konzulati i drugi “poslovni” objekti koštaće nas 768,8 miliona dinara (6,5 miliona evra), dok će kirija za rezidencijalne objekte iznositi 324,9 miliona dinara (2,7 miliona evra).\nS druge strane, Srbija trenutno u svom vlasništvu ima 48 objekata u 28 zemalja širom sveta. Naša država koristi isto toliko nekretnina koje su predmet sukcesije između bivših članica SFRJ. Poslednji sastanak Mešovitog komiteta za raspodelu diplomatske i konzularne imovine bivše SFRJ održan je u julu u Beogradu, a do danas je, od 123 nepokretnosti, nominalne vrednosti 265,9 miliona dolara, raspodeljeno 85. Srbiji je sukcesija donela 36 objekata, a ostalim državama sukcesorima 49.\nRama: Pomoć šalje i Srbija\nKome objekat onome i slika, u rešavanju sudbine diplomatskih predstavništva SFRJ…\nLažna uzbuna u Madridu, evakuisane ambasade (FOTO)


Šta su Vučiću poručili Palma, Jovanović, Šešelj, Balint Pastor | Savez vojvođanskih Mađara\nBEOGRAD - Lider Jedinstvene Srbije Dragan Marković izjavio je da će ta stranka podržati izveštaj o Kosovu i Metohiji koji je predsednik Aleksadar Vučić predstavio na posebnoj sednici parlamenta, ako bude na glasanju, i poručio da je sve što Vučić radi dobro za Srbiju.\n''I prethodna vlast je vodila pregovore, ali vi se niste žalili kako ste umorni posle sastanaka u Briselu, nego ste iz Brisela išli pravo u Nemačku i Kinu i dovodili investitore'', rekao je Marković o predsedniku.\n''Nisam ni sumnjao u to, ali je to potvrdila i SPC što nije bio slučaj za vreme bivše vlasti'', kazao je Marković.\nJovanović: Bićete žigosani šta god da uradite - zamislite da ste pitali narod za plate i penzije\n"Bićete žigosani kao izdajnik, šta god da uradite, ali budite ono što drugi nisu. Pokušajte da budete državnik, a ne političar, državnici gledaju u budućnost, a političari u prošlost. Otvorite perspektivu mira, dogovorite se sa Albancima", rekao je Jovanović.\nOn je rekao da "nije pitanje kako ćemo rešiti Kosovo, već šta je naše novo Kosovo."\n"Kažete - izaći ćemo pred narod. Zamislite kako će to da se završi? Zamislite da ste pitali za plate i penzije. Naš narod ide i glasa za rat, a onda se čude kako padaju bombe. Narod treba da shvati u kom vremenu živi. Vi ste predsednik, budite predsednik. Iskoračite", rekao je Jovanović Vučiću.\nOn je rekao da je za sedam godina vlasti izgubljeno vreme u "kojem smo mogli makar da pokušamo da postanemo pristojan narod"\n"Koja je to istina koju trebamo da izaberemo umesto laži", pitao je Jovanović, koji je rekao da je Vučić u Skupštinu ušao kao U prištinski parlament, da je podeljenost u društvu velika, da se zakazuju mitinzi i kontramitinzi, da "Šešelj gazi političke protivnike kolima ispred Skupštine".\n"Ne znam kako ćete uraditi, ali ne idite putem koji su išli raniji predsednici", poručio je Jovanović i dodao da nam je potreban mir sa Albancima.\n"Morate da nastavite pregovore. Ako mi ne pomognemo Albancima I sebi da Kosovo postane normalno ujediniće se sa Albanijom pa će se otvoriti problem Severne Makedonije, Crne Gore, Grčke", dodao je on,\nŠešelj:Šta god da bude ideja o KiM, moraš poštovati Ustav - Srbija što pre mora prestane da bude magarac\nPredsednik SRS Vojislav Šešelj poručio je večeras da, šta god da se pojavi kao ideja u pregovorima Beograda sa Prištinom, predsednik Srbije Aleksandar Vučić mora da zastupa Ustav Srbije i da deluje u njegovim okvirima.\n"Ako se pojavi neko sa idejom o podeli KiM tebi (Vučiću) je potreban opšti pravni akt, na kome ćeš bazirati svoj pregovarački kapacitet. Po mom mišljenju to bi mogao biti ustavni zakon, kojim se vladi i predsedniku republike dozvoljava da vode i pregovore koji bi mogli proizvesti promenu granica Srbije", rekao je Šešelj u Narodnoj skupštini obraćajući se predsedniku Vučiću.\n"Naš cilj bi morao da bude da Srbija što pre prestane da bude magarac, a stalnim zaklinjanjem u evropski put mi to ne možemo postići", rekao je Šešelj.\n"Ta zaklinjanja u evropski put nikada niste čuli. Nikada nisam nijednog evropskog zvaničnika niti bilo koga iz Brisela zamolio za otvaranje poglavlja, a kamoli šta drugo", rekao je Vučić.\nŠef poslaničke grupe SPS Đorđe Milićević izjavio je večeras da bez Srbije nema rešenja za kosovsko pitanje i istakao da je važno postići što širi konsenzus u društvu, jer je Srbija jaka koliko je jedinstvena. "Nemamo danas Kosovo onako kako bismo želeli da ga imamo, ali ga nismo ni izgubili onako kako bi drugi želeli", rekao je Milićević na posebnoj sednici Skupštine Srbije o KiM.\nOn je poručio da vlada i predsednik Aleksandar Vučić imaju punu podršku socijalista jer na najbolji način štite interese Srbije i naroda na KiM.\n"Nikakvi protesti i bojkoti neće pomoći, već samo mogu da štete interesima Srbije", istakao je Milićević.\nNavodeći da već 20 godina unazad Srbija nema potpuna ovlašćenja na prostoru Kosova, Milićević je rekao da je Vučić prvi predsednik koji otvoreno govori o pravoj situaciji na KiM.\n"Umesto toga su nam pričali i EU i Kosovo, pa je proglašena jednostrana nezavisnost KiM, više od stotine država je priznalo, lica sa naših poternica su politički lideri sa kojima morate da pregovarate", rekao je Milićević.\nOn je rekao da odgovor na pitanje zašto se o tome ćutalo i lagalo treba da daju oni koji su "pobegli" sa sednice kojoj nisu ni mogli da prisustvuju, jer su "nemoćni, anemični i nemaju sposobnosti i hrabrosti da vode demokratsku raspravu" i kažu koja je alternativa.\nMilićević je istakao i da opozicija treba da odgovori zašto su hteli granične prelaze, zašto su menjali rezoluciju u avionu, prebacili pitanje Kosova iz Njujorka u Brisel...\nOn je istakao i da se najvažnija pitanja u Srbiji moraju rešavati u parlamentu, a ne "ispod šatora", kao u plemenskim zajednicama.\nPastor:Pitanje KiM važno za sve građane,ne samo Srbe i Albance\nŠef poslaničke grupe i potpredsednik Saveza vojvođanskih Mađara Balint Pastor rekao je večeras da pitanje Kosova i Metohije nije samo pitanje za Srbe i Albance, već i za sve građane ove zemlje, jer od njega zavisi budućnost Srbije.\n"Građanima treba objasniti, baš kao što ste vi danas to učinili, šta je bilo pre 50, 100, 200 godina da bi najšira javnost razumela zašto su Srbija i Srbi na KiM danas u ovakvoj situaciji", rekao je Pastor, nakon što je predsednik predstavio izveštaj u parlamentu.\n"Ali, ipak je tada većina poslanika glasala za te tekstove, da bi se pokazalo nekakvo lažno nacionalno jedinstvo", rekao je Pastor.\n"Od nas nikad nećete čuti reči kao od nekih predstavnika srpskih stranaka - zašto dajete toliko para za Srbe na KiM. Sa tim se u potpunosti slažemo. Osnažujte Srbe, to je interes Srbije, svih grajana i vojvođanskih Mađara i maksimalno podržavamo takav vid vođena politike", rekao je Pastor.\nVučić:Srbi danas nemaju nikakvo podozrenje prema Mađarima koji žive u našoj zemlji, niti imaju problem sa ulaganjima Budimpešte\nPredsednik Srbije Aleksandar Vučić rekao je večeras u Narodnoj skupštini, odgovarajući na izlaganja šefova poslaničkih grupa, da Srbi danas nemaju nikakvo podozrenje prema Mađarima koji žive u našoj zemlji, niti imaju problem sa ulaganjima Budimpešte.\nOn se zahvalio Balintu Pastoru zbog toga što je govorio o nečemu što jedna deo javnosti u Srbiji nije želeo da čuje.\n"Pokušao sam u jednom trenutku da govorim o tome...mislim da je veoma važno da ljudi sagledaju mađarski primer i da vide da zemlja može da bude veoma snažna. Jer tako smo i mi ostajali bez naših teritorija naseljenim Srbima u Hrvatskoj, Crna Gora je danas samostalna. Ali, to ne znači da je Srbija slaba i ne bi trebalo da znači", rekao je Vučić.\nZahvalan je Pastoru i na tome što je primetio da srpska vlast radi na unapređenju obrazovanja na mađarskom jeziku.\n"I ponosan sam što možete da otvorite odeljenje na mađarskom sa pet đaka. Sve što mislite da treba da se uradi, spremni smo da uradimo. Znate da to nije mali korak, posebno kada vodimo razgovore sa MMF i da uvek gledamo da obezbedimo sigurnost javnih finansija. Ali, to ne može da bude trošak koji ne može da bude prihvaćen sa naše strane", rekao je Vučić.\nNaveo je da je nedavno razgovarao i sa njegovim ocem, Ištvanom Pastorom, i da su konstatovali zajedno neke stvari.\n"Pošto mi je majka iz Bečeja ja to znam, iako se u miru živelo, uvek se govorilo:To su Mađari, oni imaju svoje ili, to su Srbi, oni imaju svoje. To govori i činjenica da mi Srbi slabo govorimo mađarski, što ne govori dobro o nama, ali danas nikakvo podozrenje nemamo, zato se nismo plašili ni Orbanovih ulaganja", rekao je Vučić.\nI nikad neće biti problema, svaki vaš dinar, evro, forinta, nikada neće biti problem, kazao je on i dodao da želi da većina Mađara ostane da živi u Srbiji.\n"Molim da preneste naše poruke ne samo ljubaznosti, već i simpatije prema Mađarima i svima drugima", rekao je Vučić, dodavši da slične reči čuje i od mađarskog premijera Viktora Orbana.\nOtkrio je da je Orbana molio da neku investiciju napravi i u Republici Srpskoj i da mu je Orban obećano da će to i uraditi.\n"Hvala mađarskom premijeru, vladi, državi što takve korake prave prema srpskom narodu", rekao je predsednik Srbije.


Ford uputio izvinjenje zbog seksualnog uznemiravanja - Auto Republika\nPrvi čovek Ford Motor Company, kao i predsednik sindikata, odgovorili su na široko rasprostranjene optužbe u pogledu seksualnog uznemiravanja, koje se dogodilo u pogonima lociranim u Čikagu.\n“Želim da iskoristim priliku kako bih rekao koliko mi je žao što su neke kolege doživele da budu predmet seksualnog uznemiravanja ili bilo kakvog diskriminatorskog ponašanja. U svoje lično ime, kao i u ime zaposlenih u Ford Motor Company, koji osuđuju takvo ponašanje i žale zbog istog, izvinjavam se. Još važnije, obećavam da ćemo iz ovoga izvući pouke i da ćemo na osnovu ovog iskustva postati bolji ljudi”, naveo je Džim Haket, Fordov direktor, u otvorenom pismu svim zaposlenima.\nHaket je napise koji su se na ovu temu pojavili u New York Times izdanju, nazvao “uznemirujućim”.\nPrema navodima ove priče, žene su bile progonjene i bile su predmet neprikladnih seksualnih komentara. Takođe, trpele su neprikladno dodirivanje, dobacivanje kolega, a čak su bile, u nekim situacijama, i prisiljene da vide muške genitalije.\nJedna žena je čak dobila savet od strane predstavnika sindikata kako bi ovakvo ponašanje trebalo da “shvati kao kompliment”. Konkretan događaj se odnosi na situaciju u kojoj je ženi, kolega i mentor, predložio novčanu naknadu za ponuđeni seksualni akt. Ostale dame koje su se žalile na istoj instanci, povodom sličnih situacija, bivale su odbijene.\nPrvi čovek Forda je priznao da je kompanija već isplatila značajne iznose, po odštetnim zahtevima iz 1999. i 2017. godine, povodom sličnih događaja u čikaškim pogonima. Ford je već obezbedio odštetni fond u iznosu od 10 miliona američkih dolara za sve oštećene povodom događaja iz avgusta ove godine. Takođe navodi i da je kompanija uložila 20.000 radnih časova na trening programe za zaposlene, kako bi se ovakve situacije i devijantna ponašanja u budućnosti izbegli.\nPrema magazinu The Times, Ford je već utrošio 22 miliona američkih dolara za nagodbu slične vrste iz 1999. godine, uključujući više od polovine navedenog iznosa na ime odštete žrtvama.\nU zajednici koju čine i napasnici i žrtve, i u kojoj je poslovna kultura opisana kao “jedinstvena”, loši obrasci ponašanja se očigledno ponavljaju. Stvari su se vidno pogoršale nakon nedavne ekonomske krize koja je imala za posledicu razvoj straha među zaposlenima, od eventualnog zatvaranja fabrike.\nKompanija je i trenutno izložena brojnim sudskim procesima povodom seksualnog uznemiravanja na radnom mestu.\nPredstavnici uprave Forda i zvaničnici sindikata United Auto Workers, zajednički su pripremili video materijal u kojem se zaposleni obaveštavaju o raznim načinima na koje mogu da ostvare pravo na odštetu. U tom video materijalu, Brus Hetl, potpredsednik odeljenja za proizvodnju i ljudske resurse, izjavio je da “svaki zaposleni koji prijavi uznemiravanje ili diskriminaciju na radnom mestu, kao i svaki zaposleni koji učestvuje u pratećoj istrazi, treba da zna da nećemo trpeti, niti podržati bilo kakav vid osvete prema njemu. Tačka.”\nPrema navodima The Detroit News, ovaj video materijal se emituje na svim ekranima koji su instalirani u Fordovim postrojenjima u SAD.\nO problemu seksizma u automobilskoj industriji, kao i o istraživanjima koja su sprovedena na tu temu, možete da pročitate ovde i ovde.\ntags: ford Ford Motor izdvojeno seksualno uznemiravanje\nprevious MINI - britanski premijum trendseter\nnext Novi Touareg stiže na proleće\nPeugeot počeo proizvodnju automobila u Pakistanu\n18/03/2022 - 07:09


Prodaja hardvera i softvera\nPodaci o ličnosti\nNadgledanje, praćenje i podešavanje\nOdržavanje računarske opreme\nSistemska podrška se sprovodi kroz nadgledanje, praćenje i podešavanje ključnih parametara informacionog sistema, kako bi on bio permanentno dostupan i responzivan.\nHiTeam nudi usluge:\nprojektovanja, implementacije i održavanja računarske mreže (Cisco, Allied Telesys,...)\nodržavanje i administraciju serverskih sistema (Microsoft windows server, Microsoft Exchange, Microsoft Sharepoint portal, Microsoft SQL Server)\nodržavanje i administraciju klijentskih sistema (PC radne stanice, periferne jedinice, štampači)\npodršku preko daljinskih sistema\npodršku na licu mesta\npomoć pri izboru odgovarajuće računarske opreme\ndijagnostiku i efikasno rešavanje problema\nSavremene računarske mreže se najčešće realizuju po principu strukturnog kabliranja, kako bi se obezbedio objedinjeni prenos informacija u poslovnom sistemu. Osim samog mrežnog prenosa, ovim sistemom se može obaviti i prenos video, telefonskih, upravljačkih i alarmnih signala.\nUsluge strukturnog kabliranja podrazumevaju detaljno snimanje lokacije sa ciljem da se pokupe potrebni podaci kao što su postojeće instalacije, građevinske osnove objekta i detalji energetskog uzemljenja.\nNa osnovu tih podataka određuje se preliminarne vertikalne i horizontalne trase kablova i razmeštaj razvodnih ormana.\nDobro postavljen sistem strukturnog kabliranja rezultuje omogućuje izmenu fizičkog rasporeda radnih mesta u zgradi bez potrebe za ikakvom intervencijom na kablovima.\nHiTeam ima sve potrebne licence za izvođenje poslova tehničke zaštite (video nadzor, alarmni sistemi, kontrola pristupa), kao i bogato iskustvo na radovima strukturnog kabliranja, o čemu govore naše brojne REFERENCE.\nMicrosoft Sharepoint portal je aplikacija koja objedinjuje sve proizvode iz Office paketa - Word, Excel, Access, Powerpoint, Visio, Outlook na jednom mestu, bilo da je to kompanijska intranet mreža ili Internet.\nSharepoint portal nudi mogućnost da ovlašćeni zaposleni pristupaju sadržajima portala kroz svoj web browser uz čuvanje svih izmena dokumenata, sa istorijom izmena i automatskim obaveštavanjem o načinjenim izmenama.\nSharepoint portal je namenjen za višekorisnički rad, tako da dok jedan zaposleni vrši izmene nad dokumentom, drugi zaposleni mogu nesmetano pristupati tom dokumentu. Dodatne mogućnosti su brza izrada web formi, praćenje izvršavanja zadataka, pisanje blogova i baza znanja i to sve bez znanja programiranja.\nPostoji i mogućnost izrada poslovnih procesa (workflows) kroz koje je moguće dobiti funkcionalnosti elektronske overe dokumenata kroz Email.\nSharepoint podržava prikaz i reprodukciju slika, audio i video fajlova uz laku pretragu svih sadržaja na portalu.\nOmogućena je i laka integracija sa ostalim aplikacijama u kompaniji, bilo da je u pitanju ERP, CRM ili neki treći sistem.\nViše uspešno završenih projekata rebranding-a Intranet sajtova baziranih na Sharepoint platformi, kao i veliki broj urađenih kastomizacija i instalacija ove platforme predstavljaju naše bogato iskustvo i garanciju da ćemo naći pravo rešenje i za Vaše potrebe vezane za Sharepoint platformu.\nBeogradski put bb\noffice: (381) 13 21 56 333\nĐure Jakšića 3\nprodavnica: (381) 13 830 106


Budi Muško Klub Zenica pridružuje se kampanji "Šesnaest dana aktivizma" - RadiYo Active\n“Šesnaest dana aktivizma protiv nasilja nad ženama” je globalna kampanja koja počinje 25. novembra, koji se obilježava kao Međunarodni dan borbe protiv nasilja, i završava 10. decembra koji se obilježava kao Međunarodni dan ljudskih prava.\nDvadeset i peti dan mjeseca novembra se obilježava kao Međunarodni dan borbe protiv rodno zasnovanog nasilja. Upravo na taj dan otpočinju aktivnosti koje imaju za cilj ukazati na svakodnevne probleme s kojima se žene diljem svijeta suočavaju, a koji kontinuirano narušavaju Univerzalnu deklaraciju o ljudskim pravima koja je usvojena 10. decembra.\nPoražavajući su podaci da svaka peta žena tokom svog života bar jednom bude žrtva fizičkog nasilja, dok svaka deseta žena bude žrtva seksualnog nasilja.\nIstraživanja provedena u Bosni i Hercegovini pokazuju da je svaka druga žena proživjela neki oblik nasilja od svoje 15. godine. (podaci preuzeti s https://arsbih.gov.ba/)\nBudi Muško Klub Zenica sprovodi kampanju “Šesnaest dana aktivizma” u nadi da će doprinijeti osvještavanju važnosti njenog cilja. Facilitatorka Kluba, Ena Šehić, kaže: “Kroz ovih šesnaest dana, mi ćemo iskoristiti priliku da osvijestimo sugrađane i sugrađanke o važnosti destigmatizacije žrtve i potrebe za aktivizmom i volonterizmom, a iznad svega, da naučimo adekvatno reagovati na sve oblike nasilja i nepravde.“\nPlanirane aktivnosti Budi Muško Kluba su snimanje edukativnih videa u kojima će se prenijeti jasna poruka o sprečavanju nasilja, objavljivanje članaka o pogledima i stavovima članova o rodnozasnovanom nasilju te razne edukacije vršnjaka u njihovoj lokalnoj zajednici.\nMeđunarodni dan osoba s invaliditetom (3. decembar) članovi Kluba će obilježiti razgovorom s tumačicom znakovnog jezika, Brankom Jurić, u cilju podizanja svijesti o gluhim i nagluhim osobama u našem okruženju.\nDan poslije (4. decembra), članovi će organizovati dijeljenje ručno napravljenog narandžastog cvijeća građanima Zenice. Narandžasta boja je inače jedan od prepoznatljivih simbola šesnaestodnevne kampanje.\nPoruka ovogodišnjih “Šesnaest dana aktivizma” glasi:\n“Narandžasti svijet: okončajte nasilje nad ženama odmah!”\nS obzirom da tek manje od 40% žena koje su doživjele neku vrstu nasilja od intimnog partnera prijavljuje pretrpljeno nasilje, ova kampanja ima za cilj istaknuti da je potražiti pomoć krucijalno te da je važno osuditi svaku vrstu nasilja.\n“Vjerujem da je ova kampanja itekako relevantna za naše društvo jer postoji pretpostavka da je nasilje nad ženama stvar prošlosti, dok smo svi svjesni da to nije istina“, navodi članica Budi Muško Kluba, Ajna Odobašić.\nKraj kampanje će se obilježiti 5. decembra, kada će članovi kluba voditi radioemisiju na zeničkom radiju Active u kojoj će razgovarati o važnosti aktivizma opisujući svoja lična iskustva. Emisija će se emitovati uživo na https://activezenica.org/ te će biti postavljena na Mixcloud profilu radija Active.\nTok svih navedenih događaja možete pratiti na Instagram stranici Budi Muško Kluba, kao i na https://activezenica.org/.\nNa kraju našeg razgovora, Ena Šehić, facilitatorka Budi Muško Kluba, zaključila je:\n“Iako se kampanja sprovodi šesnaest dana, borba traje čitav život”,\nFOTO: RadiYo Active\nOznake članka:16 dana aktivizma budi musko klub